Kuliner saka Indonesia Timur sing terkenal yaiku papeda. Papeda iki bubur sagu saka Maluku lan paling enak dipangan karo iwak kuah kuning sing seger. Nanging akeh wong sing ora bisa mangan papeda iki amarga komposisi bahan sing bedha uga ora ngerti cara mangane. Yen masak papeda iki takaran tepung lan banyune kudu bener, yaiku 200 gram sagu dicampur karo 4 gelas banyu lan ora oleh kurang lan luwih amarga bentuke bisa katosen utawa keenceren banjur ora kepangan. Yen miturut adate, mangan papeda iki digulung disik ben ora kocar-kacir amarga tekstur papeda iki bedha karo bubur utawa sega. Banjur mangane nganggo lawuh sing berkuah ben ora seret.


Iklan sing ana ning HP android iki kadhang nggaggu amarga bisa marai HP lemot lan program sing arep dibuka kuwi gagal tampil. Iklan iki kadhang ana senajan aplikasi kuwi dituku lan wis ana versi lengkape. Iklan-iklan iki dadi tandha yen ning HP kuwi ana aplikasi sing bisa ngerusak sistem. Nanging sing paling rawan kena yaiku HP sing produksi saka Cina. Nanging ana cara kanggo ngilangi iklan iki. Kaping pisan yaiku nganggo aplikasi tambahan yaiku Adblock. Kaping loro, yaiku ngubah peraturan keamanan ning HP dadi milih pilihan ora install utawa masang aplikasi saka sumber sing ora jelas. Kaping telu, yaiku nganggo Google Chrome kanggo nampung iklan ben ora muncul ning layar.


Nonton bal-balan kuwi salah siji hobi sing bisa dadi sarana kanggo nyenengake awak ning akhir pekan. Nanging amarga kedadian stadion maut ning Kanjuruhan taun iki, ana akeh babagan sing perlu digatekake ben ora kedadidan sing ora dipengenake. Kaping pisan yaiku ora usah nonton ning stadion yen risikone gedhe, misal kaya ketemu suporter sing wis musuhan suwe banget. Kaping loro yaiku yen arep nonton, kudu pamit karo keluwarga lan ngaktifake HP ben yen ana apa-apa, bisa langsung ngubungi. Kaping telu, amarga supoteran kuwi kesel, awak dhewe ora oleh dehidrasi lan kudu seia banyu ngombe. Kaping papat, kudu melu instriksi saka pihak keamanan ben tetep tertib.


Musuh utama saka kamera yaiku udara sing lembab amarga udara lembab iki bisa marai lensa kamera cepet rusak. Lensa iki bakal dirusak embun amarga udara sing lembab iki. Kualitas gambar uga bakalan elek lan bisa ngerusak pencahayaan sing ana ning kamera kuwi. Sak liyane kuwi, kamera bakale luwih cepet berjamur lan komponen wesi ning njerone gampang teyengen utawa karaten. Karat wesi iki yen kena film bakal gampang ngerusak amarga film iki uga bakale kontak karo bahan kimia sing bisa ngobong film kuwi dhewe. Kamangka, ayo kanca sing duwe kamera, saiki mulai pertimbangake kanggo tuku alat utawa zat serap air lan ndeleh ning jero tas kamera ben ora cepet rusak.


Aku wingi ngeringekno khotbah nang masjid kampus ambek koncoku. Lah judule khotbah iku nag gak salah generasi enom sing duwe iman. Lah nang khotbah iku maeng isine akeh sing ngilingno bocah-bocah enom kanggo ati-ati nag sinau agama, ojo sampek golek guru utowo kyai sing salah oleh ngulangno agama, soale iso dadi kesasar agamane. Terus sing khotbah maeng yo nguwei carane ben bocah-bocah ora salah mileh guru. Nang kono ngandani nag golek guru sing ngulang agama kudu ngerti guru iku sanate tepak opo ora. Nag ora jelas sanate palang ora sido ngaji utowo belajar agama nang ustad iku maeng. Nang khotbah maeng yo ngandani nag salah belajar agama iku efeke ora mok nang gone awake tok tapi yo iso nang wong akeh ambek nang negoro barang. Dadi khotbah iku maeng apik ceritone soale iso ngarahno generasi sing bakal nerusno.


Pas jaman pandemi COVID-19, pemerintah utowo Kementerian PPN/ Ketua Bappenas gawe pertemuan neng Balai Adat Bendungan, Denpasar, Bali. Kunjungan iki ngudanga tokoh masyarakat lan tokoh adat Bali kanggo percepatan penanggulangan pandemi kui. Kementerian PPN ngumpulke tokoh penting kui supoyo wong-wong kui kanggo golek ngerti cara unik wong-wong Bali neng penanganan pademi COVID-19 iki. Pemerintah uga berkolaboris karo poilis adat Bali utowo pecalang. Polisi adat iki diharapke uga jaga ketertiban neng masyarakata utowo panggon umum supoyo Bali iso cepet pulih seko kondisi pandemi iki. Pemerintah utowo Kementrian PPN kui ngarepke seko kolaborasi kui Bali iso balik meneh dadi destinasi wisata sing aman.


Yen awak dhewe ngewiwiti dodolan neng omah, awak dhewe ojo ngenteni tekan bener-bener wis butuh duwit. Soale cepet opo suwe, awak dhewe kui butuh duwit sing akeh. Yen awak dhewe dadak ngenteni tekan nemu kahanan sing prihatin koyo ngono, awak dhewe bakal bingung dhewe. Sak liyane kui, supoyo awak dhewe iso dodolan kanthi bener kui butuh proses sing suwe. Awak dhewe ora iso mung persiapan sewengi terus dadi pengusaha sing sukses. Awak dhewe ora kudu pinter ngatur duwit lan ngerti banget pelanggane dhewe koyo piye. Sebenere akeh faktor supoyo bisnise dhewe kui iso gedhe. Nanging yen, awak dhewe ngenteni tekan awak dhewe iso kabeh bidang kui, awak dhewe ora bakal ngewiwiti terus.


Pintu Terlarang kuwi salah siji film sing digarap karo Joko Anwar ing taun 2009. Aktor lan Aktris sing ana ning film iki Fachry Albar, Masha Timothy, lan sapanunggale. Film iki duwe alur sing maju lan mundur nangis isih nyambung lan bisa tetep rapi masio tema film iki medeni. Film iki nyeritakake wong lanang jenenge Gambir, pematung sing ora duwe kekuatan kanggo ngelawan tekanan sing diwenehi karo ibu, bojo, kanca, lan bos sing duwe galeri panggon patung-patunge dipamerake. Gambir iki akhire gabung ning organisasi terlarang kanggo nulungi salah siji bocah sing disiksa. Nanging organisasi kuwi malah nduduhake sapa sejatine Gambir kuwi.


Wingin, pas wayahe pandemi, aku lan adiku arang gerak. Sak jane sih, awak dhewe uga arang olahraga ket sak durunge pandemi. Nanging, mergo olahraga kui disaranke kanggo nambah imun. Dadi awak dhewe mikir, meh piye-piye awak dhewe kudu ngewiwiti olahraga. Awak dhewe kui wonge aras-arasen banget nek dikon metu omah. Aku karo adiku sempet ngobrol suwe penake awak dhewe olahraga opo neng omah. Adiku ngusulke senam aerobik, mengko musik karo gerakan delok video neng internet, nanging aku ora gelem. Akhire, awak dhewe sepakat lompat tali wae. Awak dhewe milih kui mergo gerakane gampang lan ora kudu nganggo lapangan sing omba. Dino kui, awak dhewe langsung tuku alate neng toko daring.


Aku lan kancaku nduwe rencana munggah Semeru pas wayah Agustus. Aku lan uga kancaku dikongkon siap-siap nyepakake alat kaya tas, tenda, lan uga kompor kemah. Nanging jare sing paling penting yaiku kesehatan. Sak durunge munggah gunung, sing kudu disiyapake yaiku kondisi fisik amarga yen kekeselen malah marai pendakian gagal. Kamangka, sesasi sak durunge munggah gunung, aku wis mulai olahraga cilik-cilikan ning omah lan uga sering mangan panganan sing sehat. Aku uga kudu sering istirahat lan turu luwih cepet ben tenaga iki ora gampang entek lan ora gampang kekeselen pas munggah gunung. Aku uga sedia banyu putih sing akeh ben ora gampang lemes.


Pas dolan nag Jogja, aku paling seneng karo ombenan sing jenenge Wedang Ronde. Rasane iku khas karo Jahe, terus sing garae seger iku jahene sing semerbak anget nag gurung. Terus sing garai enak maneh yaiku ono tambahane kolang kaling, roti, ambek kacang cino goreng sing wes diremuk'i cilik-cilik. Terus sak liyane Wedang ronde yo ono sing jenenge salad buah, nah ombenan iki sing ora tak senengi soale campur-campur ora karuan. Jenenge ombenan tapi kok ora ono banyune. Nag sing jenenge ombenan kudune yo ono banyune ben seger nek diombe. Tapi ombenan iki mok sak itike pol banyune. Tau nyobak pas ketelak, tibak'e ora tambah seger tapi tambah ketelak.


Liga Champions UEFA utowo biasa disingkat dadi UCL iku kompetisi sepak bola antarklub teko UEFA dan dimeloki ambek klub teko telung divisi paling duwur nang Eropa. Kompetisi iki dadi salah siji turnamen paling bergengsi nang dunyo. UCL iki dimulai tahun 1955 nganggo jeneng Piala Champions Eropa, terus dadi jeneng UCL ket tahun 1992 sampe saiki. Jumlah tim sing dolen iku onok 32 tim nang babak penyisihan grup. Juara bertahan UCL iki yaiku Real Madrid. Tim iku sisan dadi tim tersukses sing nduwe 14 gelar dewe. Tim sing paling sukses liyane onok AC Milan, Liverpool FC, FC Bayern München, FC Barcelona, AFC Ajax, Manchester United F.C., ambek F.C. Internazionale Milano.


Koyok biasane, aku ambek tonggo-tonggoku metu omah pas sore gawe dolen badminton bareng-bareng. Kali iki wayahe Ola ambek Dica sing dolen. Sing liyane podo nonton sambil nyemangati arek loro iku. Aku yo sisan nyemangati mereka. Permainan tambah seru soale mereka iki podo jago. Terus nek siji entok poin, entok sijine entok poin sisan. Relay ne bener-bener seru. Dan mereka sampe ngelakoni sembarang kalir teknik sing mereka kuasai. Mbari ngono Ola iku ngelakoni smash nang Dica. Sayange, kok e iku out dan malah ngeneki jidatku. Aku sing kenek smash banter e koyok ngono langsung kelaran nemen dan izin nang kabehe gawe moleh disikan terus ngompres jidatku sing rodo abo nang omah.


Ning Jogja, ana camilan khas saka Gunung Kidul, yaiku kripik walang. Kripik iki didol ning pinggir dalan dung kidul lan biyasane bareng karo wong dodol iwak kali mentah. Warga nganggep walang iki hama kanggo pertanian, nanging hama kuwi bisa dadi sumber nutrisi kang gedhe kaya protein lan lemak. Protein hewani walang goreng iki 40 persen luwih dhuwur saka daging pithik. Uga ning walang goreng iki ana asam amino esensial sing manfaate gedhe kanggo awak ben ora gampang lara. Walang goreng iki ana 3 rasa yaiku asin, legi lan pedhes. Regane ya uga murah, yaiku 18 ewu kanthi 20 ewu. Kamangka, walang goreng iki cocok kanggo oleh-oleh.


Tahun iki, aku nduwe kesempatan gawe mlaku-mlaku nang Korea. Nang kono, aku dikancani ambek konco koreaku sing jenenge Taeyeon utowo jeneng Indonesia ne Vita. Mbari ndekek barang-barang nang omahe, Vita ngajak aku gawe mangan nang Restoran ramyeon sing enak puol dan pelayanane super modern. Aku iyo-iyo ae soale gak eroh ndi-ndi. Pas tutuk kono, aku wes kate nyeluk palayan. Cuma moro Vita metek tombol sing onok nang mejo. Gak suwe, onok robot sing ngampiri mejone awak dewe dan takon pesenane awak dewe. Aku kaget buanget, soale buru eroh iki onok restoran sing nganggo robot gawe pelayane. Mulai teko mesen panganan sampe engkok panganane diterno, iku kabeh diurus karo robot e.


Sopo ae pasti seneng nek adhus nganggo banyu panas. Opo maneh nek pas bengi-bengi dan hawane lagi adem pol, wes paling enak iku adhus nganggo banyu anget. Makane mulai akeh uwong sing masang water heater nang omahe. Tujuane iku ben mereka isok adhus nganggo banyu anget kapan ae tanpa perlu ngerebus banyu disik. Nek awakmu kate masang water heater, gatekno langkah-langkah iki. Siji, padamno listrik nang omah sak durunge ngelakoni instalasi. Loro, pasang unit water heater listrik nganggo bor gawe mbolongi tembok. Telu, pasang pipa banyu panas karo adem ambek safety valve. Papat, pasang keran mixing terus sambungno ambek pipa banyu panas ambek adem. Limo, pasang stop kontak gawe ngehubungno water heater ambek sumber listrik PLN. Terakhir, pastikno posisi stop kontak cedek ambek water heater ben isok dijangkau ambek kabel teko unit.


Gak mek kamera DSLR tok sing isok diatur gawe mbidik gambar pas bengi, kamera hp isok sisan diatur gawe njupuk gambar pas bengi. Gak mek hp android tok, tapi Apple sisan nyematno fitur night mode nang salah siji hp ne, yaiku iPhone 11. Fungsi ambek cara kerjane meh meh mirip ambek night mode sing onok nang kamera hp android, yaiku ben foto nang panggon peteng iku ketok luwe padang. Cara ngaktifno night mode nang kamera iPhone 11 iku koyok ngene. Siji, gowoen iPhone iku nang panggon minim cahaya, terus buka aplikasi kamera koyok biasa. Loro, secara otomatis fitur night mode bakal nyala dewe, isok didelok teko tanda bulan kuning sing nyala nang aplikasi kamerane. Terakhir, coba jupuk foto dan tahan sampe fotone isok kejupuk.


Arek kos iku kadang kepingin isok diet sisan, tapi biasane jajanan sing gawe diet iku regone luwe larang timbangane gorengan sing biasa didol nang warmindo. Kan sebagai anak kos, kadang luwe milih wareg timbang sehate. Tapi aku nduwe resep cemilan sehat sing murah, bahane pun gampang digolek. Awakmu cukup nyiapno telung bahan tok, yaiku gedhang, yogurt rasa sembarang alias sesuai selera, ambek sereal. Cara nyiapno ne yo guampang pol. Pertama, yogurt dituangno nang mangkok. Mbari ngono potong-potong pisang terus ditoto nang nduwure yogurt iku mau. Terakhir garek ditaburno sereal, wes mari. Yaopo, gampang kan? Saiki ndang budalo tuku bahane terus cobaen, gak bakal nyesel wes.


Gawe awakmu sing nduwe niatan kate tuku mesin cuci, ojok asal tuku ngono ae. Onok pirang hal sing kudu mbok gatekno ben awakmu gak salah tuku dan malah akeh rugine. Siji, deloken daya listrik e. Tambah cilik watt e, tambah hemat listrik. Loro, golek mesin cuci sing nduwe garansi. Telu, delok material body mesin cuci. Pilih sing kuat terus gak gampang rusak dan cocok karo iklim nang omahmu. Papat, pilih fitur sesuai kebutuhan. Nek ancen gak perlu nganggo mesin cuci sing fitur e akeh, yo mending pilih mesin cuci sing minimalis cek luwe hemat duit. Terakhir, pilih antara mesin cuci otomatis opo mesin cuci manual, iku sesuai seleramu.


Masak sego nganggo mesin penanak sego kui gampang banget. Carane kui, sing kesiji, awak dhewe iso ngerisik disik beras. Yen keluargaku biasane, ngeresiki tekan peng telu. Yen telu kui diroso keakehan lan kesuwen, diresiki pisan wae ora masalah. Sing keloro, awak dhewe iso banyune neng wadah mesine kui. Banyune diisi tekan sak duwur sak ruas driji telunjuk. Sing ketelu, seleh wadahe kui neng mesin penanak segone lan diurupke. Saiki, awak dhewe gari ngeteni tekan mateng. Wektu kui iso bedo-bedo tergantung bobot beras sing lagi digawe. Awak dhewe uga masak sego gurih nganggo mesin kui. Carane awak dhewe tinggal ngekei bumbu-bumbu, koyo uyah, godhong salam, sereh, lan santen sak durunge dimasak. Diaduk-aduk sitik lan gari dimasak.


Kanggo wong Islam, laire Nabi Muhammad dadi dina sing biasae dipengeti utawa biasa kasebut Maulid Nabi Muhammad. Senajan mesti ana adicara kanggo mengeti dina laire Nabi Muhammad, nanging ora kabeh bisa ngerti apa tujuane. Kanggo mengeti laire Nabi Muhammad, ana pirang-pirang cara ora mesti kudu teka ana ing Masjid lan melu kenduri. Nomer siji, nalika dina Maulid Nabi bisa sholawatan supaya tansah iling marang Nabi Muhammad. Nomer loro, ngelakoni sunnah-sunnah sing wis dicontohne karo Nabi Muhammad kayata maca Alquran, sedekah ing wong liya, ngewenehi panganan wong yatim, lan sunnah-sunnah liyane. Sing terakhir, kudu mesti dongakna Nabi Muhammad lan dunga supaya kene bisa neladani apa sing wis dicontohne karo Nabi Muhammad.


Bull riding iku dinilai dadi olahraga ekstrem sing isok mbahayakno nyawa sisan. Soale onok kemungkinan penunggang e iku bakal dipidek pidek kebo ne pas tibo. Nek jaman saiki, onok wahana nang panggon wisata sing meh meh podo karo bull riding, yaiku rodeo. Carane gawe dolen iku sih gampang, garek numpak nang robot kebone dan bertahan. Sing angel iku yaopo carane awak dewe ben isok bertahan suwe. Soale kadang sak detik numpak tok, awak dewe wes tibo. Koyok ngene carane ben isok bertahan pas numpak rodeo. Siji, tunggangi sing tepak. Loro, tumpaki alon-alon. Telu, ituti geleme kewan iku mau nang arah endi. Papat, cekel kendali dan tokno tenagamu. Terakhir, kudu sabar.


Dinar wis kelas 3 SMA. Wulan ngarep wis bakalan repor ngurus ujian-ujian sing akeh banget. Dinar uga mesti ngerungokke ceramahe ustadz Khanifan supaya bisa ngelakoni apa sing wis diomong ing ceramahe kanggo ngelancarake ujiane. Iki pirang-pirang cara kanggo ngadepi ujian miturut Ustadz Khanifan. Kaping siji, aja lali njaluk pangestu lan donga marang wong tuwa. Kaping loro, ngelakoake sunnah sing diperintah kayata pasa senin-kamis, sedekah, lan liyane. Kaping telu, iki sing paling penting yaiku aja lali kanggo tetep sinau sing tenanan. Nalika 3 perkara iku wis dilakoni, bakal gampang kanggo ngelakoni ujian. Aja nganti lali sisan kanggo tetep donga marang Gusti lan sembayang rutin. Terakhir kudu pasrah marang Gusti amarga wis usaha kanti tenanan.


Yen awak dhewe duwe perusahaan, awak dhewe kudu gawe pegawene awak dhewe mangkat langsung neng kantor. Saiki wong-wong wis podo ngerti penake kerjo seko omah. Wong-wong dadi iso garap gaweane sekaligus garap gawean omah. Ditambah dheweke ora perlu repot-repot mangkat lan balik neng kantor. Kui penak kanggo pegawe, nanging dudu awak dhewe sebagai sing duwe usaha. Kerjo neng omah kui artine awak dhewe ora iso ngatur coro kerjone pegawe. Perkoro koyo salah paham kui mungkin bakal kerep kedadean. Mergo komunikasi mung dilakoke liwat surel lan pesan cekak. Yen ora ketemu langsung kui, awak dhewe luwih angel kanggo ngerteni opo sing rekan kerjone dhewe maksud. Iki iso ngaruh neng pendapatane perusahaane dhewe.


Aktivitas waktu luang iku iso dadekno wong tambah jembar pikirane terus emosine yo iso luweh stabil soale aktivitas waktu luang maeng iso dianggep hiburan kanggo wong sing ngelakoni iku maeng. Dadi teko aktivitas sing dilakoni nag waktu luang iku wong sing duwe penggawean ora karuan aboti iso ngasuh ambek iso ngelalekno abote penggawean sing dilakoni masio sak delok. Akhire ambek ngasoh sing sedelok iku maeng wong iso ngelerekno pikiran, ati, ambek awak'e. Mangkane nag ono wong nyantai ambek cangkrukan nag warung iku simbol nag wong iku pengen nggunakno waktu luange sing diduweni gawe hibur awakke ben iso ngasuh ambek ngelerekno pikiran.


Islam iku ngajarno gawe bersikap apik nang sesamane, termasuk karo tonggone awak dewe sisan. Sebagai makhluk sosial, awak dewe iku pasti bakal mbutuhno bantuane wong liyo gawe ngelakoni sembarang kalir. Makane Islam iku ngajarno adab berbuat apik antara tonggo siji ambek tonggo liyane. Onok telung adab sing kudu dilakoni umat Muslim gawe urip tonggoan menurut ajaran Islam. Siji, berbuat apik nang tonggo. Onok akeh hal sing isok dilakoni, salah sijine iku bagi-bagi panganan. Loro, ngemuliakno ambek ngehormati tonggo. Contohe koyok bersikap ambek ngomong sing sopan, gak ngerendahno tonggo, ambek gak nyinggung perkoro pribadi. Telu, gak nganggu tonggo. Iki sakjane melbu sisan nang sikap ngehormati tonggo.


Ibuku tuku boneka sing iso crito. Sebenere kui koyo pengeras swara nanging bentuke kui koyo boneka. Senadyan anak-anake kui wis gedhe, ibuku tetep tuku dolanan kui. Soale, bocah-bocah neng sekitaran omahku kui kerep neng omah kanggo nyilih buku. Mergo ibuku yo uga seneng anak-anak, lan uga ibuku kui kerjone guru PAUD dadine ibuku mutuske kanggo tuku kui. Pengeras swarane kui bentuke boneka beruang. Berunange kui werno kuning lan nganggo klambi werno biru. Neng klambine kui ono tombol-tombol werno putih kanggo ngatur crtio sing disetel. Swarane kui metu seko buri, bagian buri seko klambine. Crito sing ono neng kono kuwi kahe banget nanging sing pasti kui crtio kanggo bocah-bocah.


Pemberdayaan Kesejahteraan Keluarga utowo biasa disingkat PKK iku organisasi kemasyarakatan sing tujuane gawe mberdayakno wong wedok. PKK iku identik karo ibu-ibu PKK sing ben pertemuan iku nganggo seragam sesuai ketentuan kelompok iku. Nang masyarakat, PKK iki dadi gerakan sing nduwe andil gede sing secara pragmatis isok mbantu masyarakat terutama nang hal keluarga, wong wedok, ambek anak. PKK iku nduwe sepoloh fungsi dasar sing dikategorikno nang patang pokja. Pokja 1 iku mulai teko penghayatan ambek pengalaman pancasila dan gotong royong. Pokja 2 iku mulai teko pendidikan ambek ketrampilan dan pengembangan kehidupan berkoperasi. Pokja 3 iku mulai teko  pangan, sandang, program perumahan, ambek tatalaksana rumah tangga. Pokja 4 iku mulai teko program kesehatan, kelestarian lingkungan hidup, ambek perencanaan sehat.


Tarian utowo jogetan iku angger daerah duwe ciri khas sing bedo-bedo. Nak biyen pas aku cilek gelek delok tarian sing jenenge Reog ponorogo. Tarian iki nag jareku iku paling aneh dewe soale nag joget ora mok angger joget tapi koyok ono gelut-gelutane. Mari ngunu ono koyok wong sing kesurupan barang. Terus sing garai bocah cilik iku melolong motone yaiku gowo topeng wing ora karuan rupane. Nag sing unik-unik ngeneki jareku apike megilan soale ora mog angger joget. Tapi nag jarene koncoku iku iso medenei soale topenge wae ora karoan sing digawe opo maneh ono sing joget macak kesurupan barang. Tapi sing jenenge warisan budaya yo tetep kudu dijogo.


Saiki awak dhewe delok biasa wae, nanging sebener mesin cuci kui teknologi sing gawe uripe awak dhewe luwih penak. Bayangke wae disik yen arep ngumbahe klambi kudu nganggo tangan siji-siji. Mungkin disik pisan nyuci kui kudu mangan wektu sak jam luwih. Opo meneh jaman biyen kui, ngumbahi kui kudu neng kali, ora iso neng omah. Pas wes ono mesin cuci, wong iso ngumbahi neng omah lan iso cepet rampung, ora ngasi sak jam klambi sing reged wis iso dipepe. Ora mung kui, tangane dhewe ora dadi pegel mergo ngucek klambi sing okeh. Awak dhewe gari mencet tombol sing ono lan iso ditinggal. Dadi wektune kui iso dienggo kanggo kegiatan sing liyo.


Kettlebell iku perangkat sing dinggo gawe latihan beban. Bentuke iku koyok peluru meriam bunder sing onok cekelane. Awale latihan kettlebell iki dimulai teko Rusia dan tambah suwe tambah berkembang dan terkenal sampe sak dunyo. Mundake popularitas latihan kettlebell iki didukung karo berbagai klaim sing nyebutno nek latihan iki iku efektif gawe ngebakar lemak ambek mbangun kekuatan otot. Latihan nganggo alat iki isok nargetno nang berbagai alat tubuh terus nduwe akeh variasi gerakane. Latihan kettlebell sing paling terkenal iku mulai teko kettlebell swing, latihan kettlebell karo goblet squat, Turkish get up, karo hammer curl. Kettlebell iki nduwe berbagai variasi ukuran dan isok disesuaino karo kebutuhan tubuh.


Bubaran kuliah dina Selasa, Nisa lan Dyah wis duweni rencana bakal ndelok film bareng. Ana film anyar sing lagi misuwur banget irah-irahane “KKN di Desa Penari”. Film horor iki dadi film sing duweni penonton uakeh banget. Dyah lan Nisa kuwatir yen ora kaduman tiket. Akhire, bocah loro iku mutusake tuku tiket saka internet. Kaping pisan, Dyah mbukak web tiket film. Sawise iku, dheweke milih film sing kate didelok lan milih kursi sing sekirane isih kosong. Banjur Dyah oleh totalan pira sing kudu dibayar lan oleh informasi film iki bakal tayang ana ing studio pira. Dyah ngerasa gampang banget nalika pesen tiket lewat internet ora perlu ngantri ana ing bioskop.


Gak onok abang gak onok ijo, moro aku dikabari ambek tonggoku nek dino Minggu sesok bakal onok resik-resik sak RT. Aku bingung, iki onok opo yo kok moro-moro pak RT ngajak awak dewe gawe resik-resik. Tersu tonggoku cerito, nek ben wulan iku pasti bakal onok resik-resik koyok ngono iku. Aku sing buru ae pindah nang kene mek mantuk-mantuk. Wes dadi penduduk nang kene yo otomatis aku kudu ngetuti rutinitas warga RT kene sisan. Akhire pas dino Minggu, aku melu nyapu sekitaran omahku karo halaman omahe tonggo ngarepku. Ajane aku kate ngewangi njupuki sampah, cuma gak dioleni. Aku mek oleh nyapu tok, ben tugas liyane dicandak karo warga liyane. Aku yo nurut opo jare ae.


Aku seneng karo kahanan neng deso mergo, timbangane neng daerah kota, wong-wongan neng kono luwih srawung. Wong deso kui seneng banget ngumpul lan ngobrol bareng karo tonggone. Senadyan, sing disugihi kui ora mewah, mungkin ming teh anget karo gedang goreng, nanging kabeh sing ngumpul podo ngeroso seneng. Dheweke podo nyekel prinsip "mangan ora mangan sing penting kumpul". Maksude kui, kahanan sing prihatin koyo ngopo wae ora ngalangi wong-wong neng kono supoyo podo ngumupul. Wong sing lagi kesusahan ora mungkin ora mesthi diewangi karo tonggone. Mungkin bantuane kui ora akeh lan bentuke dudu duwit, nanging wong deso kui podo peduli karo tonggone. Sifat sing koyo ngono kui sing marake, aku seneng karo suasana deso.


Saiki yen arep masang papan surya neng duwur omah dhewe kui wis iso. Senadyan rego masange kui isih larang, sekitar 12 yuto kanggo omah tipe 36, nanging regone kui wis mudun 80% seko 10 tahun kepungkur. Yen awak dhewe masang papan surya neng omah kui, awak dhewe iso hemat biaya listrik sing awak dhewe enggo seko perusahaan negoro. Awak dhewe uga iso dadi sitik-sitik nyelametke lingkungan mergone awak dhewe wis sebagian nganggo energi terbarukan sing ramah lingkungan. Awak dhewe uga dadi ora perlu wedi yen ngerti-ngerti seko PLN kui mati listrik. Awak dhewe wis duwe cadangan energi dhewe sing iso dienggok kapan wae.


Cublak Cublak Suweng iki lagu daerah sing asale teko Jawa Timur. Pencipta lagu iki yaiku Sunan Giri dan digubah pas tahun 1442 Masehi. Selain dadi lagu daerah sing khas, lagu iki terkenal banget dadi lagu dolanan arek cilik sing sampe saiki didoleno. Cara dolen cublak-cublak suweng iki pertama onok siji arek sing tengkurep dan nutup mripat. Arek-arek liyane ndeleh tangane nang nduwur geger arek sing tengkurep iku. Mari ngono onok siji sing bagian mimpin nyanyikno lagu Cublak Cublak Suweng sambil ngacak posisi siji biji sing dicekel de’e. Pas bagian lirik “sir-sir pong dhele kopong”, kabeh genggem tangane koyok lagi nyelidekno biji iku, dan arek sing mau tengkurep tangi dan kudu nebak endi sing nyekel biji iku mau. Nek berhasil, arek sing nyekel biji iku gentian tengkurep. Nek gagal, arek iku mau tengkurep maneh sampe isok nebak bijine digenggem sopo.


Masjid Istiqlal iku Masjid Nasional negara Republik Indonesia sing nggon e nang jantung pusat ibu kota Jakarta. Masjid iki onok nang sebelah lor wetane Lapangan Medan Merdeka sing tengahe berdiri Monumen Nasional utowo Monas. Masjid iki berdampingan langsung ambek Gereja Katedral Jakarta ambek Gereja Immanuel Jakarta. Nek awakmu lagi liburan nang Jakarta, coba mampiro nang Masjid Istiqlal iki. Awakmu isok numpak ojol utowo numpak Trans Jakarta dengan rute iki. Berangkat teko Stasiun Pasar Senen, awakmu mlaku nang Halte Senen terus numpak bis nomer 2 arah Harmoni. Mbari ngono awakmu mandek nang halte Deplu. Teko kono, awakmu mlaku sekitar 600 meter gawe nang Masjid Istiqlal.


Padha karo lagu lingsir wengi, ana lagu daerah sing asline lagu dolanan nanging dadi lagu sing medeni amarga ditayangake ning film horor. Lagu kuwi yaiku judule "Boneka Abdi" sing dinyanyekake bocah-bocah Landa sing wis dadi setan. Lagu kuwi uga dinyanyekake karo salah siji tokoh jenenge Asih lan dadi tandha yen ana Asih, lagu iki mesti ana lan bar kuwi ana penampakan. Asline, lagu iki salah siji lagu dolanan bahasa Sunda lan dadi lagu kanggo ngudang bocah. Lagu iki nyeritakake boneka sing lucu uga dadi kesayangan. Kamangka kuwi, media nyanyekake lagu iki uga bisa dadi pengaruh gawe lagu iki, kaya lagu "Boneka Abdi" lan "Lingsir Wengi" sing kudune nduwe isi sing positif malah dadi negatif amarga dinggo ning film.


Apartemen lan rumah susun utawa rusun kuwi kesane wonge individual amarga ora ana media kanggo kumpul. Nanging ya ora nutup kemungkinan yen ing sawijining dina, ana wong sing butuh pertolongan saka tangga apartemen kaya misale njaluk tulung mbenakake lampu utawa saluran banyu. Kanggo ngindari hal sing sifate individual kuwi, awak dhewe uga kudu kenal saka lingkungane. Kaya misal takon marang petugas keamanan sapa wae sing ana ning lingkungan ben bisa kenal. Banjur yen tangga kuwi ana utawa liwat, awak dhewe kudu sumeh lan mesem, ben ora katon judes lan angel dijaluki tulung. Yen wes kenal, bisa njaluk nomere ben bisa komunikasi yen ana kondisi darurat.


Ana akeh crita sing nyeritakake babagan wong wedhok ning kitab suci. Salah sijine yaiku crita babagan Nabi Luth lan bojone. Ning crita kuwi, akeh wong ora sadar yen bojone Nabi Luth iki uga penting diceritakake amarga salah siji contoh wong wedhok sing ora amanat marang bojo. Urip ning tengah kaum sodom sing wis rusak morale iki marai Nabi Luth kuatir amarga bengi kuwi, Nabi Luth nerima tamu, yaiku malaikat sing lagi nyamar. Nabi Luth ndawuhi bojone yen aja sampe wong sodom weruh. Nanging bojone Nabi Luth malah nyebarake berita kuwi lan wong sodom padha teka ning omahe Nabi Luth. Banjur sak uwise kuwi, ana gempa lan bojone Nabi Luth melu dadi korban ning bencana kuwi.


Omah sing kanggo sembayang saiki wes macem-macem modele. Opo maneh sing omah ibadahe wong islam tambah ora karuan modele, ono sing koyok model andalusia, koyok omah chino, terus ono sing koyok omah biasa, wes macem-macem lah. Nag jareku sing jenenge masjid yo ora masalah model-model sing penting resik ambek dijogo kebersihane ben wong sing sembayang iku kusuk ora kepikiran nang endi-endi. Lah nag apik modele tok terus ora resik kan maleh dadi model terus wong sing ate nang mesjid maleh aras-arasen soale ora resik. Mangkane masjid iku resik ben sing sembayang nang masjid tambah akeh terus tambah seneng soale masjite resik ambek enak digawe sembayang.


De Nomad Bali cocok dipilih dados panggonan nginep kangge sampeyan ingkang bosen kaliyan penginepan ingkang biasanipun namung manggon wonten papan katemtu. Penginepan De Nomad saged dipindah-pindah amargi konsep ingkang diusung awujud mobile home lan caravan. Kalih konsep menika dereng kathah wonten Indonesia. Bentenipun kamar tipe caravan kaliyan mobile home inggih punika tipe caravan boten saged dibeta keliling. Konsep caravan aslinipun griya biasa ingkang langkung alit lan bentukipun kados caravan. Sampeyan saged nginep wonten mriku kados wonten panggonan kangge camping. Menawi  milih  ingkang tipe mobile home, sampeyan saged mbeta kamar keliling Bali. Fasilitas ingkang disedhiyakaken pihak pengelola inggih menika pendingin ruangan utawi AC, safe deposit box, kamar mandi ingkang isinipun piranti siram ingkang lumayan lengkap, lan sanesipun.


Saben Minggu aku diajar renang karo Ayahku. Aku lan Ayahku renang ana ing kolam sing ora adoh saka omahku. Gaya renang sing diajarna ning aku macem-macem kayata gaya kupu-kupu, gaya bebas, gaya punggung, lan liyane. Saliyane iku aku uga diajari carane supaya ora kram nalika renang, carane misal kelelep, lan trik liyane. Ayahku pancen pinter banget babagan renang amarga biyen pas cilik dadi atlet renang lan gelek lomba ngewakili sekolahe. Akhire pas aku wis gedhe, aku uga diajari kanggi bisa renang supaya bisa niru kaya Ayahku. Aku dhewe uga seneng banget nalika renang amarga bisa ngilangna stres, pegel, lan kerasa luwih sehat.


Ana kebiasaan sing isih mbekas ning pikiran jemaat Kristiani, yaiku lagu-lagu sekolah Minggu. Lagu-lagu iki uga mulai rame maneh amarga ana media TikTok sing nayangake lagu-lagu sekolah Minggu jaman biyen. Lagu-lagu iki nyeritakake cerita-cerita ning alkitab kaya jumlah lan jenenge imam ning agama, larangan agama, lan bab keimanan liyane nganggo lirik sing gampang dipahami. Salah siji lagune yaiku "Adam dan Hawa" sing nyeritakake babagan piye Nabi Adam lan ibu Hawa urip ning swarga kanthi kena godhane setan. Banjur ning lagu kuwi uga diceritakake yen Gusti maringi ampun lan ngeweneni akeh berkat. Lagu iki bisa ngewenehi pengetahuan babagan iman lan tobat marang anak sing lagi sinau agama.


Perkembangan teknologi saiki sing paling anyar nag otomotif yoiku teknologi Autonomous sing dilebokno nang montor. Teknologi iki saiki dianggep penting ora mergo gaya ambek pamer-pameran tok, tapi ancene wes kebutuhan sing ancene kudu dituruti. Teknologi iki dipasang soale wes akehe kendaraan sing butohno tingkat keselamatan sing dukure ora pokro. Mangkane teknologi iki dipasang ambek dikembangno nang montor. Teknologi iki iku gabungan teko pirang-pirang teknologi koyok contone radar, sinar laser, GPS, odometri ambek komputer. Gabungan iku maeng didadekno sistem sing iso delok dalan ambek iso deteksi jalur utowo deteksi nak ono barang sing blaekno montor iku maeng. Dadi montor sing wes ono teknologine iku maeng mesti regane yo rodok larang.


Adhiku wingi tuku kepiting. Kepiting ning daerah omahku bisa ditemokake ana ing tambak. Amarga adhiku seneng banget marang kepiting, akhire dheweke tuku nganti pirang-pirang kilo. Ibuku sing bagian masak kepiting mutusake bakalan ngolah kepiting iki dadi kepiting asam manis. Kepiting sing wis diresiki dimasak karo campuran bawang bombay, caos, lan tepung maizena iki cocok dipangan karo sego anget. Rasa legi lan kecute sing nggarai kowe kabeh lali yen mangan kepiting iki pancen rada angel. Cangkange sing alot kudu dicokot rada kuat ben bisa kebuka lan kowe bisa mangan daginge. Senajan daginge ora pati akeh kaya iwak liyane, nanging kepiting tetep dadi salah siji panganan sing disenengi lan bakal dipangan terus karo adhiku.


WFH iku ancen luwe fleksibel. Isok kerjo kapan ae dan isok istirahat kapan ae. Tapi sing jenenge kerjo iku pasti onok jenuh e. Koyok saiki, aku wes jenuh pol mergo kerjaanku. Sakjane sek onok sing kudu dicandak, tapi awakku wes lemes pol dan gak nduwe tenaga gawe garap iku kabeh. Eroh ngono, aku langsung metu dan nyetir montorku mboh nang ndi. Awale kate keliling Gresik ae, tapi mboh opo’o aku malah mudun Tol dan maleh nyetir nang Suroboyo. Pas melbu Suroboyo, aku yo mek keliling kota kono tok dan gak atek mudun blas. Nyetir montor adoh ngene dadakno isok gawe ngilangno stres mergo WFH iku mau. Paling engkok tekor nang e-toll e ae.


Berhubung iki klambi sing rusuh wes numpuk banget nang keranjang kotoran, akhire tak putusno gawe umbah-umbah klambi, mumpung lagi prei kerjo sisan. Berhubung mesin cuci nang kos lagi gak onok sing nganggo, mending tak gawene ae. Kabeh klambi rusuhku tak lebokno nang mesin cuci dan tak jarno kecuci otomatis. Dadi aku mek garek ngenteni sampe wes mari. Sementara aku ngenteni kumbahan, aku sekalian nyapu karo ngepel kamar soale wes rusuh puol. Ketepakan banget pas aku mari resik-resik kamar, kumbahanku yo wes mari. Klambi sing wes kekumbah mau tak pindahno nang mesin pengering dan tak puter. Tapi gak koyok biasane, moro-moro mesin cucine glodak glodok sampe obah karepe dewe. Untung ae iku mesine sempet tak tahan, nek gak yo isok ngguling. Pas tak delok, dadakno posisi klambine onok sing keliru. Mbari tak cikno dan tak puter maneh, mesing pengeringe wes isok bekerja dengan normal.


Nabi Isa AS dilahirno nang Betlehem pas antara tahun 6 nganti 4 sak durunge Masehi. Nabi Isa iki nabi sing lahir teko wong wedok sing suci jenenge Maryam. Dikondo suci soale Maryam iku durung tau disentuh ambek wong lanang ndi ae. Tapi atas kehendak Allah SWT, Maryam isok ngandung bahkan sampe ngelahirno Nabi Isa AS. Makane mbiyen Maryam iku sempet dituduh polane ngelakoni zina. Tapi Allah ngekeki mukjizat nang Nabi Isa AS dadi isok ngomong ket bayek dan mbelani ibukne. Pas iku Nabi Isa AS ngomong nek de’e iku hamba Allah sing bakal dadi Nabi dan dianugerahi kitab Injil. Mukjizat Nabi Isa AS sing liyane iku nguripno burung teko tanah liat, nguripno wong sing wes mati, nyembuhno wong buta teko penyakit sopak, ambek ngeduno hidangan teko langit.


Panas panas koyok nang Suroboyo ngene ancen paling enak ngombe es degan. Tapi eroh gak seh, banyu klopo dewe iku dadakno akeh banget manfaate. Sing paling sering ditemoni iku banyu klopo berfungsi sebagai antibakterial sing isok mbunuh bakteri infeksi nang njero tubuh. Makane banyu klopo mesti dadi alternatif utama gawe wong sing keracunan panganan. Selain iku, banyu klopo mengandung elektrolit sing isok ganti cairan tubuh sing ilang. Makane kadang isok digawe ngatasi dehidrasi pisan. Terus banyu klopo iki nduwe kandungan kalium sing duwur dan natrium sing rendah. Dadi banyu klopo iki cocok banget gawe wong-wong sing nduwe hipertensi soale isok mencegah terbentuknya penggumpalan darah.


Cake decorator iki lagek akhir-akhir iki wae metu, soale iki disebabno akehe saingan sing gawe model roti utowo masakan pas mromosikno panganan ben wong utowo calon pelanggan iku kepincut pengen jajal. Dadi Cake decorator yaiku wong sing bagian gawe modele roti utowo masakan panganan. Nah pengawean iki yo ora gampang soale kudu ngerti cita rasai roti sing bakal didekor kanggo narik pelanggan. Nag sukur gawe hiasan bakal ora iso narik calon pelanggan. Mangkane wong sing duwe profesi iki, iso diarani ora gampang, soale kudu iso gambarno citarasai roti nag hiasane roti iku maeng. Contone rotine iku maeng rasane ono pedes-pedese, dadi hiasane kudu ono lomboke utowo sing iso njelasno rasa pedese iku maeng, dadi wong sing masih iso bayangno rasa rotine maen.


Bakpao Telo iki salah siji panggon oleh-oleh sing khas banget teko Malang. Bakpao Telo dewe iku olahan telo ungu sing dicampur ambek sembarang kalir roso, mulai teko coklat sampe kacang ijo dan didadikno isian bakpao. Outlet Bakpao Telo iki onok nang ndi ae dan mesti rame. Nang Outlet kono, gak mek dodolan bakpao telo tok, tapi yo dodolan sembarang kalir olahan telo ungu liyane. Mulai teko bakpia telo, brownies telo, kripik telo, mie telo, dan sek akeh liyane. Seliyane iku, onok akeh banget jajanan khas Malang sing didol nang kono, mulai teko kripik buah, kripik tempe, dan sek akeh liyane maneh.


Ombenan kekinian saiki ora adoh seng jenenge boba. Teh ditambah boba, susu ditambah boba, tekan kopi ditambah boba. Padahal, boba ora seenak kui. Boba kui digawe seko tepung tapioka seng dibuleti cilik-cilik. Dadi sak tenane, boba kui koyo cilok, namung bedone cilok iso dipangan nganggo bumbu kacang, boba kudu campur neng ombenan. Lan boba kui ora ono rasane. Dadi nek misale ombenan kui ora enak, boba ora iso nambah rasa opo-opo. Boba mung iso nambahke tekstur. Gawe kesan ombenan iso dikunyah. Perkoro tekstur, boba kui ora konsisten. Sok-sok kenyele pas, sok-sok kurang mateng isih keroso tepunge. sok-sok lembek banget meh ancur.


Tari sering banget munggah gunung lan uga sering lunga menyang alas ning alam. Kamangka, saiki Tari melu UKM mahasiswa pecinta alam. Tari lan kanca-kancane iki duwe rencana kanggo muncak ning Rinjani sesuk sasi Maret. Sak durunge muncak, Tari iki wis nggolek akeh kebutuhan lan uga latihan fisik ben ora gampang kesel lan uga tuku barang sing dibutuhake kaya kompor cilik, jaket, tas gunung, sendal lan uga sak panunggale. Pendakian iki rame amarga gabung karo pecinta alam sing ana ning kampus sebelah lan uga para dosen ana sing melu. Tari lan uga kanca-kancane melu mantau hasil cuaca sing ana ning Rinjani ben ngerti lan luwih waspada.


Pas aku lagi dolan neng Bogor. Paklikku neng kono cerito okeh neng aku. Pas kui, awak dhewe durung tau ketemu meneh ket pandemi teko. Terakhir, aku dono statusku isih mahasiswa. Nanging pas neng kono, aku wis lulus lan lagi ono gawean sing iso tak garap seko omah. Bar rampung gaweanku lan pas paklikku lagi selo, awak dhewe ngobrol akeh. Dheweke ngekei wejangan neng aku perkoro kudu bagi-bagi kebutuhan seko penghasilan. Salah siji sing kudu duwe, jarene paklikku kui, dana darurat. Jarene tabungan darurat kui penting soale awak dhewe ora ngerti masa depan sesok kui bakal koyo piye. Supoyo awak dhewe iso ngadepi kahanan sing paling prihatin, makane awak dhewe butuh dana darurat kui.


Awak dhewe kudu sinau perkoro robot ket saiki. Solae, neng masa depan awak dhewe bakal luwih akeh delok robot timbangane saiki. Mungkin, opo sing awak dhewe biasa delok neng film-film kui bakal kedadean. Sinau kui dudu maksude awak dhewe kudu dadi profesor sing bakal gawe robot utowo dadi montir sing dandani robot rusak. Awak dhewe kui mung kudu ngerti wae supoyo awak dhewe iso cepak-cepak kudu ngelakoke opo. Robot kui mungkin bakal jipuk akeh gaweane wong. Awak dhewe kudu ngerti gawean awak dhewe kui termasuk sing iso diganteni opo ora. Awak dhewe uga harus ngusahake, piye carane awak dhewe iso tetep neng gawean sing saiki dilakoni.


Olahraga iki ora mung kanggo gaya-gayaan. Yen pengen ngerasakake manfaat olahraga sing maksimal yaiku kudu rutin olahraga lan ora oleh mandhek. Akeh wong sing ora kuwat olahraga amarga kurang disiplin marang awake dhewe. Wong sing ora disiplin iki bakal angek banget ngewiwiti maneh. Sing rawan ora disiplin iki para remaja putri amarga isih ana masa haid sing bisa ngalangi semangat olahraga. Olahraga sing bener kuwi yaiku netepake target lan kudu bisa kenal marang awake dhewe. Kamangka kuwi, ayo nyusun kebutuhan kanggo olahraga ben ora gampang mandheg lan ora gampang bosen. Awak dhewe uga kudu nggawe target ben bisa tetep semangat olahraga.


Wingi pas aku golek-golek sing jenenge kepada desa nag angger deso iku podo opo ora. Tibak'e angger daerah mesti ono sing diarani pemimpin utowo wong sing duwe fungsi penting nang daerah iku sing biasane iso diarani ambek tokoh adat nang daerah kono. Lah angger tokoh adat nag angger daerah mesti bedo-bedo jenenge. Contone koyok nad daerah kalimantan selatan. Nang konoh tokoh pentinge utowo anggep ae kepala desa diarani Pambakal. Tugase asline yo kenek diarani podo ambek kepala deso podo umume. Tapi adate konoh sing ngarani wong iku penting terus duwe aran dewe kanggo adat sing wes ono nang kono ket jaman biyen. Terus fungsine yo itungane podo wae.


Lading sing diwenehi karo Mbahku dadi lading sing paling landhep ana ing omahku. Lading iki duweni mata pisau sing landhep banget. Cekelane lading iki duweni warna coklat kaya digawe saka kulit asli. Wujude beda karo lading liyane. Lading iki dawane kurang luwih 30 senti. Mulane, lading iki yen ana ing pasar regane bakal larang banget. Aku ndelok dewe nalika Mbahku ngethok duren karo lading iki. Duren sing dikethok karo lading iki langsung kepecah dadi 2 bagian. Apa maneh kanggo ngethok daging nalika ana ing riyaya idul kurban, aku lan ibuku ora ngelu kudu nyilih lading ning sapa kanggo masak daging.


Penasaran gak seh opo’o jogging iku dadi andelane wong-wong gawe olahraga? Alesane sederhana seh. Wes gampang, ringan, dan gak butuh bondo opo-opo. Awakmu isok jogging nang ndi ae, gak butuh nang Gym. Dan gampang dilakoni, soale mek garek ngayuno sikil tok, gak atek keahlian khusus. Wes ngono, jogging iki akeh banget manfaate. Siji, ngeduno berat badan. Loro, nguatno sistem imunitas. Telu, apik gawe kekuatan jantung. Papat, ningkatno kesehatan paru-paru. Limo, ngeduno resistensi insulin. Enem, bantu ngelindungi teko dampak buruk stres, Pitu, mbantu ngatasi depresi. Terakhir, isok marakno tulang geger tambah fleksibel. Dadi opo maneh sing mbok pikir, ayo mulai jogging nek awakmu kepingin ngelakoni olahraga sing gampang terus murah.


Es kepal dados unjukan ingkang viral pinten-pinten taun kepengker. Raosipun ingkang manis lan asrep dados keremenanipun lare enem. Tiyang ingkang sadeyan es kepal dadakan dados kathah. Wonten Indonesia, es kepal ingkang viral didamel saking es ingkang dikepel terus dicaosi larutan susu soklat. Benten kaliyan es kepal wonten Indonesia, wonten Malaysia, negara ingkang dados pelopor es kepal, es punika boten namung dicaosi susu soklat. Es kepal ugi dicaosi sirup maneka rasa. Raosipun manis, nanging langkung kathah variasinipun. Menawi sampeyan boten gelem repot madosi warung es kepal, resepipun sampun kathah wonten internet. Es kepal cocok diunjuk pas cuaca panas. Raosipun manis seger damel badan ugi kraos seger.


Senadyan saiki wis jamane internet lan media sosial, nanging TV kui isih dadi media sumber informasi nomor siji kanggo wong Indonesia. Penggunaan internet neng Indonesia kui isih durung rata. Sinyal internet kui kuat mung neng kota-kota gedhe tok. Awak dhewe uga kudu iling, Indonesia negoro sing jembar, akeh dareah pegunungan sing angel dijankau karo sinyal internet. Durung meneh ono wong sing tinggal neng daerah pesisir. Paling ora rong panggon kui angel banget dijankau sinyal opo wae. Neng daeah sing koyo ngono kui uga ora mungkin dipasang kabel fiber optik sing iso nyambung neng internet. Neng sisi liya, nganggo internet kui ora kanggo kabeh wong. Wong sing kurang pendidikane kui ora iso maksimalke pontensi internet timbange wong sing sekolah duwur utowo tinggal neng kota gedhe.


Akeh banget sifat ambek sikape nabi sing isok diteladani dan dicontoh. Salah sijine iku teko kisahe Nabi Ibrahim AS pas entok mimpi teko Allah SWT nek kudu nyembelih anake, yaiku Nabi Ismail AS. Sifat sing isok awak dewe tiru iku sifat berserah dirine pas ngelakoni perintahe Allah SWT sing gak dipingini. Awak dewe isok sinau gawe niru sifat iku. Mulai teko nek onok kejadian opo ae, terutama sing elek, iku kudu nerimo dan pasrah. Terus yakino nek iku wes alur takdir teko Allah. Awakmu kudu yakin sisan nek Allah bakal ngekeki ganti sing luwe apik, koyok sosok nabi Ismail sing diganti dadi kambing pas kate digorok karo Nabi Ibrahim AS.


Radio daerah kuwi wis ngalami pasang surut amarga peminate uga tambah sitik, kalah karo Youtube uga Spotify sing sering ngadakake acara rekaman sing topike akeh variasi uga akhire bisa dipilih dhewe miturut saka kesenengane wong sing ngerungokake, padahal radio iki penting banget amarga yen ana bencana, radio iki dadi siji-sijine alat komunikasi sing bisa ngelaporake kabeh kedadian langsung lan paling cepet. Para penyiar jaman saiki uga wis akeh sing pindah profesi amarga radio iki wis ora diopeni amarga wis akeh sing tutup. Nanging, pemerintah isih milih stasiun radio sing isih bisa dipertahanke kanggo pusat informasi kaya RRI masio tanpa regenerasi.


Mergo pandemi, wis akeh panggon-panggon kangge nonton film neng Internet. Mergo kahanan sing mekso awak dhewe ora metu omah kui, panggon nonton dari, koyo Netflix, dadi plihan sing paling apik kanggo keselametan lan kesehatan. Senadyan pilihan film sing ora ono neng layanan kui akeh, nanging nonton film langusng neng bioskop duwe sensi sing bedo. Yen nonton neng bioskop kui nganggo layar sing gede, detail-detail sinematografi sing ono neng film luwih gampang ketok. Neng kono ugo nganggo pengeras swara sing profesional dadi lagu-lagu lan dialog film kui iso ceto dirungoke neng kuping. Neng bioskop kui mesthi nonton bareng-bareng. Konco nonton kui iso nambah suasana film tambah seru.


Panganan khas Italia sing populer neng Indonesia kui Spagetti karo Pizza. Rong jenis panganan iki gampil banget ditemoni. Warung-warung cilik iso ngedol versi sing murahe. Ono meneh siji panganan seko negoro menara Pisa sing bakal disenengi akeh uwong. Jenenge Lasagna. Lasagna kui jenis pasta sing bentuke lembaran, mirip koyo kulit pangsit. Lembaran kui disusun-susun. Neng sela lembaran kui diolesi saos khas Italia sing jenenge ragu. Ragu kui ono rong jenis ono sing werno abang ono sing werno putih. Ragu abang digawe seko tomat lan daging cincang. Ragu putih digawe seko campuran susu karo keju. Gabungan roso kecut seger seko ragu abang lan roso gurih seko ragu putih kui sing marai lasagna kui spesial.


Nag jero kitab suci al qur'an iku ono sing jenenge surat al kahfi. Surat iki duwe keistimewaan sing apike megilan kanggo wong muslim. Nah wingi pas aku ketemu ambek guruku yo dianjurno kanggo moco surat alkahfi iku soale duwe keutamaan sing apike megilan. Keutamaan iku maeng yaiku Pengeran bakal madangno utowo nguwei sinar nang wong sing moco surat iku maeng, terus iso lolos teko fitnae dajjal, disepuro doso-dosone, ngelengno dino kiamat, ambek selamet teko godane setan. Polahe keutamaane maeng sing akehe pol, mangkane kabeh wong muslim mesti dianjurno kanggo moco surat alkahfi iki ben iso oleh perlindungane pengeran ambek selamet dunyo akhirat.


Radio iku alat komunikasi suara lewat gelombang radio teko stasiun tunggal nang akeh pendengar. Radio iki nduwe kekuatan langsung, gak kenal jarak karo rintangan, terus nduwe daya tarike dewe koyok suara, musik, ambek efek muni. Ciri khas e radio iku bersifat auditif, yaiku dikonsumsi karo kuping utowo pendengaran. Karakteristik radio iku onok limo. Siji, auditori utowo gak isok dibaleni maneh. Loro, theatre of mind, alias nganggo kekuatan kata karo suara gawe nyiptakno imajinasi. Telu, penyampaian pesan e iku melalui transmisi. Papat, identik karo musik sing dadi hiburan gawe pendengare. Terakhir, ngandung gangguan, koyok chanel noise factor ambek tenggelam utowo fading.


Aku tau dolan neng radione koncoku. Panggone kui ono neng daerah Kauman. Kui radione sing duwe Masjid Gedhe. Kui dudu radio komersial, nanging mung radio komunitas biasa. Senadyan ngono, radio kui duwe fasilitas sing lengkap. Tempate kui duwe ruangan sing ono AC kanggo ruang produksine. Ruangan kui dadi 3 sekat. Sekat sing paling gedhe kui diuganke kanggo nyetel utowo ngatur lagu. Ono sekat sing dadi ruang rekaman produksine. Sekat sing siji meneh kui mung ruangan tertutup sing ono komputere. Biasane neng kono digawe anggota radio kui kanggo garap dokumen-dokumen. Neng ruangane kui, kabeh wis kedap swara. Dadi ruange kui bener-bener kondusif pas lagi ngadake siaran.


The House of The Dead yaiku salah siji gim sing dikembangake SEGA, perusahaan gim sing khusus kanggo PS lan komputer. Gim iki dikembangake ning Jepang taun 1996 lan dipasarake akhir taun1997. Gim iki nyeritakake babagan mayit urip hasil saka percobaane profesor ahli sains. Nanging mayit iki tambah ora terkendali amarga nyokoti kabeh pegawai sing ning ana laboratorium lan ndadekake kabeh mayit urip. Pemain gim iki kudu nembaki mayit sing duwe kekuatan sing bedha-bedha. Banjur saka gim iki uga ana hadiah kaya senjata lan ramuan khusus ben kebal saka serangan mayit sing wis nyebarake penyakit iki. Game iki dirilis ulang taun 2020 kanggo ngobati kangen wong sing nggandrungi.


Konsumsi awoh-awohan kui penting kanggo kesehatan. Kui pengetahuan umum sing kabeh wong ngerti. Awoh kui duwe akeh kandungan vitamin lan mineral. Senadyan, sak ben uwoh kui duwe kandungan vitamin lan mineral sing bedo-bedo, zat-zat kui penting kanggo ngelangkapi nutrisi sing dibutuhke karo awak. Woh uga mengandung akeh serat. Serat kui penting kanggo kelancaran pencernaan lan ngurangi resiko penyakit-penyakit sing ono hubungane karo pencernaan. Uwoh uga iso dadi sumber asupan gula sing sehat lan alami. Legi sing dihasilke seko woh luwih sehat dibandingke karo legi sing dihasilke seko gulo pasir. Dadi luwih apik, naliko pembiasan konsumsi woh iki wis dilakoke seko cilik.


Aku sek isok mangan panganan sing dikeki keju asal gak berlebihan. Cuma aku paling gak isok ambek sing jenenge minuman dikeki keju. Sumpah iku aneh banget. Bagiku, keju iku mek cocok digawe panganan sing rasane asin. Dasarane rasa keju iku kan asin yo, dadi yo cocoke ambek panganan sing asin sisan. Nek gawe minuman sing legi, rasane dadi bentrok banget, dan iku dadine aneh banget. Okelah, sesekali ancen minuman legi isok dikeki garem sitik cek rasane dadi imbang. Cuma keju iki kan rasa asine nemen, terus ditambahno nang minuman legi semacam milk tea, rasane dadi gak jelas. Iki legi ta asin dadine, dan gak onok imbang-imbange blas.


McDonalds, jeneng restoran cepat saji sing paling akeh wong eruh. Restoran cepat saji sing terkenal dodolan ayam krispi iki cabange wes nang ndi ndi ndek seluruh Indonesia. Mbasio terkenale mergo dodolan ayam tapi McDonalds iki yo akeh dodolan sing liyane, koyok kentang goreng, burger, nugget, pai, es krim, dan liyane maneh. Nang beberapa cabange, McDonalds iki wes nduwe sistem self-service alias pesen dewe bayar dewe, gak kudu nang kasir gawe pesen. Dadi tinggal pilih panganan sing arep dipesen nang layar pemesanan, pilih metode pembayaran kate bayar dewe opo bayar nang kasir, terus ambil nomer meja, terus panganane bakal diterno ambek pelayanane nang mejamu. Sebuah kemajuan seh, soale sek jarang restoran sing koyok ngene nang Indonesia.


Kantor iku ancene saiki macem-macem. Nah wong sing kerjo nang kantor yo macem-macem ambek tugase barang yo seje-seje karek bidang opo sing dikerjakno ambek wong iku maeng. Kerjo nang kantor iku ora gampang soale ono peraturan sing kudu dituruti ambek penggawean sing kudu dimarekno. Terus nag kerjo nang kantor biasane iku wes siatur kerjone, awit teko mlebune, istirahate sampek mulehne yo wes diatur ben iso kompak terus ora ono sing iri antara sing siji ambek liyane. Terus nang kantor iku biasane kudu gawe seragam barang, ambek pakeane iku kudu rapi polahe kantor iku yo kudu dijogo jenenge ben ora elek nang motoe wong akeh.


Nag dolan nang mojokerto ojo lali oleh-oleh khas kono sing jenenge onde-onde. Onde-onde iki wes terkenal nang endi-endi nag indonesia iki. Nang pasar-pasar ciliki barang yo wes akeh soale wong sing gawe onde-onde yo wes sak pirang-pirang sing iso. Tapi carane gawe onde-onde? Gawene iku gampange megilan. Sing awitan kudu ngukus kacang ijo sampek mateng sing bakale gawe isine onde-onde maeng. Mari ngunu nag wes mateng karek nggawe kulite. Lah gawe kulite maeng iku campuran tepung ketan, kentang, gulo, ambek uya. Mari ngunu diulet  sampek roto. Nag wes roto karek diwei banyu nggal saitik sampek banyune maeng roto ambek sampek kalis adonane maeng. Sak marine iku lagek ditisno kulite maeng terus isine dikungkus ambek kulite maeng. Nag wes mari kebungkus lagek digelundungno nag tampah sing wes ono wuwurane wijen. Terus lagek digoreng nag wes mari digelundungno nang wijen maeng.


Masjid Agung Sidoarjo salah siji masjid pusat kanggo ibadah wong Muslim sing ana ing Sidoarjo. Nalika wulan pasa Ramadhan, ing masjid iki bakal ruame banget. Wiwit tanggal 1 Ramadhan nganti tanggal 30 Ramadhan bakalan ana kegiatan terus. Kabeh wong padha bondong-bondong mrene. Yen isuk bakalan ana wong sing ngaji ing njero masjid. Saben mari Ashar uga ana pengajian sing dilanjutna karo buka bareng. Bakalan akeh uga wong dodol takjil sing ana ing ngarepe masjid kayata sop buah, pentol, lan jajanan liyane. Ora kelalen ana sholat tarawih sisan lan dilanjutna karo tadarus Alquran. Ing Masjid Agung Sidoarjo iki ora tau sepi nalika wulan Ramadhan.


Biasane nang kampung-kampung daerah nggonanku yaiku kota soto iku akeh kegiatan rutin keagamaan. Lah kegiatan rutin keagamaan yaiku penggawean sing ono hubungane kara ajarana agama sing dilakoni rutin utowo bolak-balik ambek bareng-bareng, mboh iku ben dino, sak minggu pisan utowo sak ulan pisan. Biasane kegiatan iki mesti dilakoni rame-rame soale wes dadi penggawean utowo kesepakan wong nang daerah iku kanggo gawe ngelakoni. Kadang nang daerah liyo yo ono sing sampek rame-rame ambek koyok gowo panganan utowo jajan ben kegiatan iku tetep mlaku. Soale pengaruh jaman saiki kegiatan ngunuku nag ora ono sing garai semangat budal yo bakal aras-arasen kanggo budal.


Wiwit ana Covid-19, kabeh wong dadi gelek ana ing omah. Apa sing bisa dilakoni ana ing omah, mending dilakoni ing omah wae. Kayata olahraga. Saiki wis akeh banget tutorial kanggo olahraga ana ing omah. Contohe ana ing youtube. Kene gur kari melui gerakane wae. Gamapng tur bisa nggarai keringeten banget. Olahraga iki biasane enteng banget. Nanging tetep kudu pemanasan dhisik supaya otot ora kram. Gerakane biasane saka ngobahna tangan, ndas, lan sikil. Wektune biasae 40 menit wae, nanging yen dilakoni tenanan bakal nggarai gobyos keringet. Senajan iki kalebu olahraga enteng, nanging yen durung kebiasa bakal abot banget kanggo ngelakoni olahraga iki.


Sing garai konconan iku rakete megilan yo polaeh roso percoyo ambek konco maeng. Nah asline ora mok iku tok, tapi yo ono pirang-pirang perkoro contone maeng koyok roso nyaman ambek cocok nang ati sing dadekno konconan iku maeng tambah apik. Nah konconan nag wes ono roso percoyo iku enak, terus nag lapo-lapo mesti ono koncone ambek bature. Masio iku ora dulur asli tapi konco nag wes kadung akhrap iku krosone koyok dulur dewe, terus iso tambah enak timbang dulure dewe. Mangkane nag ambek konco sing apik iku nag iso ojo sampek ngelarakno atine konco ben iso sakteruse koncoan. Akeh wong sing ora ngereken koncone mergo perkoro sepele padal asline yo kenek diatasi.


Awakmu kabeh mesti ngerti sing jenenge ahli gizi nag nggonane bidang panganan utowo masakan. profesi iki pentinge pol kanggo masakan utowo panganan sing bakale didol ben ora marakno perkoro karo pelanggan. Jarene situs intisari.grid.id profesi iki fokus nang gonane spesifikasi panganan sing iso reaksi nang awak'e menungso ambek piye carane iso golek alternatif bahan panganan sing sehat tanpo ngilangno cita rasa utowo ciri khas rasa sing diduweni panganan iku maeng. Mangkane profesi iki pentinge pol gawe perkembangane dunia kuliner utowo masakan sing pengen terus maju.  Sak liyane iku,  profesi maeng ancene duwe pengawean sing pentinge pol, opomane kawe pabrik-pabrik panganan. Tapi nag gawe wong sing usaha koyok penyetan utowo marung sego nag angkringan yo ora penting pol.


Fara mlebu ana ing klub voli sing ana ing kampuse. Saben dina Jumat, Fara latian kanggo persiapan lomba voli sing diadakna wulan ngarep. Nalika latihan, Fara mesti nggawa bal voli dhewe. Bal voli iki dadi bal voli sing paling disenengi karo Fara amarga tukune nganggo dhuwite dhewe. Bal iki nganti diwenehi jeneng karo Fara yaiku Nono. Yen wis rampung latihan, Fara mesti nyimpen bal voli iki ana ing kamare supaya ora waton digawe dulinan karo adhik utawa dulure. Ning omah, Fara uga latihan dhewe nganggo bal voli iki dikancani karo kanca-kancane sing padha dolan ning omahe Fara. Fara sregep latihan supaya bisa menang ing lomba voli wulan ngarep iku.


Bagelen asring disangka kue kering saking negara Belanda. Padahal, roti menika didamel wonten desa Bagelen, Purworejo. Tujuan awalipun warga damel roti Bagelen punika kangge nyegah jamur wonten roti supados langkung awet. Senadyan sederhana amargi namung diolesi margarin utawi buttercream, kathah tiyang remen ngemil roti Bagelen. Bagelen margarin raosipun cenderung gurih, dene bagelen buttercream gadhah raos manis. Cemilan ingkang sejinis Bagelen ugi wonten ing negara Belanda. Asmanipun warmbollen ingkang sanes kue kering.  Kasunyatanipun, Bagelen tetep bertahan ngantos sakmenika. Malah, inovasi olesan Bagelen saya kathah. Wonten olesan sele, taburan keju lan kathah sanesipun. Nanging, bagelen ingkang diolesi margarin kaliyan buttercream tesih paling kathah dipunminati kangge oleh-oleh.


Pakdheku wis 15 tahun dadi koki utawa tukang masak ning kapal pesiar. Wiwitane, pakdheku sekolah ning jurusan teknik, nanging amarga ora ana biaya, pakdheku nyambi kerja dadi tukang masak. Barang lulus, pakdheku jaman semana angel golek gawean banjur ditawani kerja ning kapal dadi tukang ndandani mesin. Ning kapal, pakdheku malah sinau masak lan ketemu karo wong saka manca negara. Wis oleh setahun, pakdheku banjur bali lan njupuk sekolah masak sing dikhususake kanggo usaha perhotelan lan kapal pesiar. Sak wise lulus, pakdheku oleh sertifikat lan langsung bisa kerja ning kapal pesiar. Saiki pakdeku duwe rencana arep pensiun njuk nggawe restoran dewe ben akeh wong bisa nyicipi masakane.


Elon Musk akhire tuku perusahan media sosial Twitter. Dheweke resmi dadi sing duwe Twitter tanggal 27 Oktober 2022. Dheweke tuku media sosial sing logone manuk biru kui neng rego 44 miliar dolar AS utowo 685 triliun rupiah. Akhire dheweke sido tuku perusaahn kui sak durunge dheweke dikabarke ora sido tuku Twitter. Pas dheweke resmi dadi wong sing duwe Twitter dheweke langsung pecat akeh pegawe. Pentolane sing dipecat kui ono CEO Twitter, Parag Agrawal lan CFO Ned Segal. Dheweke uga mecat akeh pegawe-pegawe sing liyane. Video wong-wong sing dipecat kui iso awak dhewe delok neng Internet. Dheweke mecat wong kui nganggo caro sing unik lan nyenengke kanggo dadi tontonan.


Salah siji jenis perkembangbiakan vegetatif buatan iku stek. Fungsi stek iku gawe memperbanyak jumlah taneman sing sejenis karo induk e iku mau. Bagian taneman sing iso digawe stek iku batang, daun, utowo akar. Stek sing paling umum digawe iku stek batang. Cara gawe ngelakoni stek batang iku koyok ngene. Siji, pilih batang sing paling sehat gawe dipotong dan nek isok durung nduwe tunas. Loro, jupuk stek batang 3—6 inci, godhong dicabut teko ngisor dan jarno nemplek nang bagian duwur. Telu, tempatno batang nang kompos bibit sing wes onok nang pot sampe akar e berkembang. Papat, tempatno stek nang lokasi ndek ndi taneman iku bakal nerimo rasio naungan 50:50 ambek sinar matahari. Terakhir, periksa stek ben rong minggu. Gatekno pertumbuhan godhong anyar ambek perkembangan akar e.


Panganan instan sing disenengi kabeh wong salah sijine yaiku kentang goreng utawa fried fries. Kentang goreng iki bisa ditemoni ana ing meh kabeh restoran. Ora usah bingung yen kowe pengin mangan iki nanging males utawa ora duweni wektu kanggo mampir ing restoran. Kowe bisa nggawe kentang goreng sing rasane memper banget karo asline teka omah. Kaping pisan, aja lali tuku kentang frozen. Kowe bisa tuku kentang frozen ana ing pasar. Kaping pindho, panaske minyak ana ing wajan kanthi geni cilik. Sawise iku, kentang wis bisa dilebokke ana ing minyak panas lan wis bisa digoreng. Aja lali genine ora usah gedhe-gedhe, amarga bisa marakke gosong. Yen kentang wis dirasa garing, kowe bisa ngentas kentang lan dideleh ana ing piring. Kentang goreng wis bisa dipangan.


Ibuku senneg banget nandur keladi ning ngarep omah. Manika warna jenis keladi ana kaya keladi tikus, keladi tengkorak, lan uga jenis keladi liyane. Ibuku biyen tuku bibit keladi iki ning pasar banjur ditandur ning pot lan saiki malah tuwuh dhewe. Keladi  iki uga akeh dipindahake ning pot ben tetep gedhe. Ibuku iki telaten banget pas mindahake bibit keladi marang polybag cilik. Jarena ben tambah akeh lan yen ana sedulur sing menyang omah, bisa digawa bali kaya oleh-oleh. Amarga kuwi, saiki saban sore aku nduweni kesibukan anyar yaiku nyirami keladi sing ditandur ibuku ben saya gedhe lan uga bisa diwenehake marang wong liya.


Isuk iki aku kudu ngerisi kipas angin. Bengine, mbuh opo sing dipikirke ibuku, ibuku ngrisiki kipas angin kanggo sapu. Aku sing ora ngerti opo-opo pas nguripke kipas kui kaget. Ngerti-ngerti akeh debu podo mabur seko kipas e. Bengi kui, aku kudu turu ora nganggo kipas angin senadyan howone lagi panas banget. Bejone isuke, aku lagi ora ono acara opo-opo. Dadi wektune biso dienggo nggo ngeresi kipas angin. Aku ora gelem engko bengine turu ora nganggo kipas angin meneh. Aku angel turu nek ora nganggo kipas angin. Sakjane aku rodo keademen nek diurupke nanging nek ora diurupku aku dadi ora biso kemulan.


Masjid Kubah Emas iki salah siji Masjid sing onok nang Depok, Jawa Barat. Masjid sing siji iki dinilai dadi Masjid termegah sak Asia Tenggara. Soale masjid iki dadi salah siji teko pitung Masjid sing nduwe kubah berlapis emas. Mergo iku, Masjid Kubah Emas iki dadi salah siji destinasi wisata religi gawe wong Indonesia. Opo maneh Masjid iki luase sampe 8000 m persegi. Golongane iku Masjid guede banget dan isok nampung sampe 20.000 uwong. Masjid iki sisan dinilai gak tau sepi pengunjung. Gawe awakmu sing penasaran, coba mampir mrene pas awakmu lagi liburan nang Jakarta, kan jarake gak adoh-adoh nemen teko kota megapolitan iku.


Nang malem jum'at biasane aku ambek konco-konco biyen pas isek sekolah SMP mesti melok kegiatan malem jumat sing diisi ambek sholawatan bareng. Lah kegiatan iku enake pol soale bocah-bocah iso gawe lagu dewe-dewe kanggo sholawatan sing penting atine seneng. Sak liyane iku kegiatan iku maeng yo iso bangun mentale bocah-bocah sing isek durung kendel maju nang garep kanggo ngomong. Mang kane ambek kegiatan iku maeng bocah-bocah latihan ben kendel wani ngomong nang uwong. Terus sak liyane iku kegiatan yo iso dadekno bocah-bocah maleh dadi wong sing iso belajar tanggung jawab soale mesti oleh jata moco sholawat nang ngarepe wong akeh.


Wisatawan saka njaba kutha lan manca negara nemu halangan pas ngumbah batik tulis saka Jogja utawa batik tulis Solo amarga bar diumbah kualitas batike malah mudhun kaya mbulak utawa luntur lan serate rusak. Kamangka kuwi, batik iki larang amarga ana perlakuan khusus. Para pengguna batik iki bisa nganggo lerak utawa lamuran. Buah iki bisa dadi deterjen tradisional amarga bisa ngilangake kotoran ning klambi. Kaping pindho, uga bisa ngumbah nganggo banyu anget lan misahake saka klambi jenis liyane, utamane saka klambi putih. Kaping telu, ngumbah batik iki uga bisa nganggo deterjen khusus batik lan ora usah disikat ben ora ngrusak serat kaine.


Wes diumumno nek Formula E tahun 2022 iku bakal diadakno nang Jakarta. Tikete sisan wes didol gawe penonton mulai tanggal 1 Mei 2022. Tiket sing didol iku onok 60.000 tiket sing kelase beragam. Mulai teko kelas VIP, kelas Granstand, kelas Circuit Festival, karo kelas Ancol Festival. Nek kate pesen tikete, akses link jakartaeprix.goersapp.com disik. Nang kono, onok kolom pemesanan gawe milih tiket sesuai rego sing dipingini. Nek wes milih kelas tiket, pilih jumlah tiket sing kate dituku, maksimal patang tiket. Mbari ngono pilih “pesan" terus nang kolom “informasi pembeli”, isi identitas diri. Pastikno data diri sing diisi wes tepak soale iku gak bakal isok diubah maneh. Mbari ngono, pilih “lanjutkan” dan pilih metode pembayaran gawe bayar tiket mau. Nek wes mari bayar, tikete bakal dikirim lewat email.


Kathah lare sakmenika ingkang gadhah cita-cita dados youtuber alias kreator video. Video wonten Youtube kathah sanget jinisipun. Video bab musik, games, horor, komedi, ngantos acara televisi komplit wonten platform menika. Menika seneng kaliyan video masak lan dahar, ugi kathah video ingkang isinipun mekaten. Lumrahipun konten masak utawi dahar kathah peminatipun. Mila, sakmenika wonten profesi ingkang asmanipun food vloger. Tugasipun food vloger menika nyaosi rekomendasi daharan kaliyan unjukan ingkang eca kagem penonton. Menawi sampeyan kalebet tiyang ingkang seneng dahar, food vlogger saged dados pilihan profesi ingkang untungipun lumayan. Food vlogger ugi saged mbantu supados usaha kuliner ingkang disambangi dados langkung untung


Selama urip iki, aku ora tau delok omah adat blas. Aku mung delok bentuk omah adat kui yen ora seko buku paket, TV, nek ora Internet. Aku ora tau delok omah adat seko daerah ngendi wae langsung. Pertama kali kui, aku delok omah adat kui pas aku lan keluargaku dolan neng Taman Mini Indonesia Indah. Taman kui uga dikenal taman miniatur Indonesia. Dadi ora heran yen awak dhewe iso delok omah-omah adat seko kabeh propinsi neng Indonesia. Neng kono, aku ngemati yen kabeh omah adat neng pulau Sumatra kui bentuke omah panggung. Tekan saiki aku durung ngerti alasane, nanging aku pikir unik wae propinsi-propinsi neng Sumatra kui duwe kesamaan bentuk omah adate.


Tari saman iki tari tradisional sing asale teko suku Gayo sing biasane ditampilno nang suatu perayaan penting. Jaman mbiyen, tari saman iki dadi salah siji media sing digunakno gawe nyampaino dakwah utowo pesan. Tarian iki gambarno pendidikan, keagamaan, sopan santun, kepahlawanan, kekompakan, ambek kebersamaan. Jaman saiki, tarian saman iku dadi andalan gawe ngenalno kebudayaan tari Indonesia nang mancanegara. Tari saman iki wes terkenal banget nang seluruh Indonesia, dan mulai akeh wong luar negeri sing kenal ambek tarian sing siji iki. Hal iku mergo tari saman ditampilno pas pembukaan SEA games pas tahun 2018. Mulai teko kono, akeh banget wong luar negeri sing terpukau dan kenal ambek tari saman iki.


Axioo iku salah siji perusahaan elektronik nang Indonesia. Perusahaan iki mroduksi dan nyediakno produk komputer, laptop, ponsel cerdas, komputer tablet, dan liyan-liyane maneh. Axioo iki terbentuk sejak tahun 2004. Pendiri Axioo yaiku Singgih Halim, Samuel Lawrence, ambek David Kartono. Axioo iki dadi brand lokal pertama sing ngeluncurno notebook nang Indonesia. Sejak iku, penjualan Axioo dadi tumbuh pesat teko tahun nang tahun. Induk teko Axioo iku PT Tera Data Indonusa. Kantor pusat perusahaan iki onok nang Jakarta, Indonesia. Produk terkini teko Axioo iku mulai teko MyBook, MyTab, MyPC, Chromebook, Slimbook, ambek Cyberbook. Nek sak durunge, onok akeh maneh seri laptop sing onok nang pasaran. Mulai teko seri Neon, seri Zetta, seri Mimo, ambek seri Windroid.


Aku karo koncoku biyen pas isek ngaji utowo pas isek smp tau diulangi sing jenenge obahe sembayang kanggo wong muslim. Lah obahe sembayang iku ora kenek obah soale nag kakean obah yo ora dadi sembayang. Lah obahe sembayang iku maeng diawiti ambek ngangkat tangan sing sakpadane kuping terus sendakep nag duwure udel utowo nang dodo. Mari ngunu awak iki bungkuk ambek tangan loro iki nyekeli dengkul mari ngunu ngadek maneh terus sujud. Lah mari sujud terus lungguh terus sujud maneh ambek mari sujud lunggoh maneh, terus nag sak marine iku lagek noleh nengen terus sing terakhir noleh ngiwo. Lah iku maeng sing jenege obahe sembayang kanggo wong muslim.


Nalika kowe nginep ana hotel apadene penginapan, kudu gatekake aturan utawa himbauan kang wus ditetepake dening hotel. Kabeh mau wus digawe awit hotel rumangsa kudu adil lan menehi pelayanan terbaik kanggo kabeh tamu kang nginep ana kana. Ing ngisor iki ana saperangan etika dasar kang kudu digatekake dening tamu hotel. Siji, kudu sopan marang petugas hotel, sapa wae lan apa wae pagaweyane. Tegese, ora kena sakpenake dhewe lan ora ngregani pagaweyane petugas hotel, awit anggonmu ngaso ana kana kabeh mau wis dicepakake kanthi tumemen dening piyambake. Loro, Aja gawa bali barang hotel kaya andhuk, bantal, cangkir, kepara malah setrika barang. Telu, aja gawa panganan kang ambune bisa nembus papan liya kaya duren tuladhane. Awit bab kang kaya mangkono bisa ganggu katentremaning liyan. Kalebu aja gawe swara kang santer, tuladhane bengak-bengok apadene karaoke kanthi swara seru, kuwi ora pareng. Lah mula ayo padha gatekake etika dasar ana hotel.


Nag delok perkembangan pariwisata indonesia sing saiki majune koyok ngene iki. Mesti ora luput ambek sing jenenge transportasi sing dirancang gawe jangkau panggonan wisata. Tapi ben transportasi iku maeng iso jangkau panggonan wisata mesti ono sing jenenge dalan sing kudu diperhatikno. Jarene menteri perhubungan, pemerintah wes bangun dalan sing iso dilewati yaiku ambek cara bangun dalan sing iso dukung akses Daerah-daerah sing tertinggal. Mangkane kat bangunan dalan iku maeng tambah maju, Transportasi wisata maleh melok maju ambek apik-apik soaleh dalane barang yo wes didandane maleh apik. Tapi masio transportasi wisata iku maeng wes apik, tapi sing ngelolah yo kudu open soale nag ora open, barang sing apik mesti maleh geles bejat.


Public speaking iku salah siji kemampuan sing kudu diduweni awak dewe kabeh nang jaman saiki. Soale ben awak dewe iku dadi luwe wani gawe ngomong nang ngarep umum. Kemampuan iku kudu dilatih ket jaman sekolah. Cara gawe ngelatih kemampuan iku dengan cara gabung nang ekskul radio sing onok nang sekolah. Utowo nek awakmu wes gede, awakmu isok sisan gabung dadi penyiar nang panggon penyiaran radio sing gede. Teko kono, awakmu bakal dituntut gawe terus terusan ngomong, dan iku secara gak langsung bakal ngelatih kemampuan public speaking mu. Dadi gawe awakmu kabeh sing kepingin ngelatih kemampuan public speaking, nggabung o nang dunia radio yo rek.


Awak dhewe ora kudu ngeroso kuciwa yen bisnise awak dhewe lagi rugi. Bisnis kui ora selamane bakal bathi akeh terus, mesthi ono wektune awak dhewe munggah lan uga ono wektune midun. Kui siklus bisnis sing ora iso awak dhewe hindari. Opo meneh, awak dhewe kui lagi ngerintis usahane kui. Rugi kui hal sing lumrah banget. Awak dhewe iso gawe wayahe bisnis rugi kui dadi pelajaran. Awak dhewe kudu golek opo penyebabe, bisnise dhewe kui iso rugi lan golek solusi piye carane ben iso bati meneh, paling ora balik modal disik. Rugi kui dudu artine awak dhewe gagal ngedalani bisnis sing awak dhewe lakoke.


Ora akeh wong Indonesia sing ngerti aturane bal-balan Amerika, paling mung sing pas cilik nonton kartun Eye Shield 21 neng TV.  Senadyan jenenge bal-balan, nanging bal-balan Amerika iki bedo banget seko bal-balan sing awak dhewe kenel. Bal wae bentuk ora bunder nanging lonjong. Yen awak dhewe kenal bal-balan kui disepak lan ora entuk didemok, yen sing versi Amerika iki malah gowo bale kui dicekel. Sing bedo meneh kui pembabakane. Bal-balan Amerika kui diporo dadi patang babak. Sak babake kui diwektu 15 menit, yen neng liga SMA kui dikurangi dadi 12 menit. Wektu istarahate kui bar rampung babak sing keloro. Dadi ora wektu leren bar rampung babak 1 lan 3. Yen misale tekan babak 4 skore podo, diadake babak tambahan 15 menit. Tim endi wae sing iso dadi sing kesiji nyetak angka kui sing dadi juarane.


Yen awak dhewe arep tuku laptop, awak dhewe kudu ngerti disik opo kerperluane awak dhewe nganggo laptop kui. Yen laptop kui gur awak dhewe kanggo ngetik-ngetik tok, awak dhewe ora perlu tuku sing speke apik. Naging, dudu maksude awak dhewe tuku laptopo sing paling murah. Yen kebutuhane awak dhewe neng bidang grafis, awak dhewe golek laptop sing duwe kertu grafis sing apik lan prosesor sing banter. Misale, awak dhewe maksake kebutuhan kui neng laptop sing speke elek, awak dhewe malah dadi repot mengko-mengkone. Yen misale awak dhewe kui profesine dadi gamer, awak dhewe sah-sah wae tuku laptop kanggo dolan gim.


Omah ibadah kuwi salah siji bangunan suci sing kudu diresiki saben dina amarga wayah ibadah kudu resik ben luwih khusyuk lan khidmat. Ning wayah corona, ana cara-cara khusus sing dilakoni yen arep ngeresiki masjid. Kaping pisan yaiku njaga karesikane jogan mesjid lan sering ngeresiki kanggo desinfektan. Kaping pindho, njaga karesikane karpet lan  alas sembahyanguga kudu ngumbah rutinan. Kaping telu, njaga karesikane panggon wudhu. Kaping papat, ngejak para jamaah gawa alat sholat pribadi. Kaping lima, ngumumake yen jamaah lagi lara flu, pilek, utawa demam kanggo ngelakoni sembahyang ning omah. Kaping enem, melu ngawasi lan njaga protokol kesehatan kanggo ngurangi corona saka cluster omah ibadah.


Tekken nduwe arti “kepalan wesi”. Tekken iku seri permainan pertarungan sing dikembangno dan diproduksi ambek Namco. Awale teko permainan arkade, terus di-port nang konsol permainan PlayStation utowo disingkat PS terus lanjut nang PS 2. Tekken iki dirilis pertama kali pas tanggal 9 Desember 1994. Seri Tekken iki nduwe akeh pol sekuel. Mulai teko Tekken, Tekken 2, Tekken 3, Tekken Tag Tournament, Tekken 4, Tekken 5, Tekken 5.1, sampe Tekken 6. Perilisan sekuel Tekken terakhir iku pas tanggal 18 Desember 2008. Platform sing isok ngedoleno game iki mulai teko Arkade, PS, WonderSwan, PS 2, Game Boy Advance, PS Portable, PS Network, PS 3, sampe Xbox 360.


Carane wong ngatasi stres nang uripe iku mesti seje-seje, ono sing dolan sampek lali ambek omahe, ono sing belonjo, ono sing ngopi, ambek liyan-liyane iku maeng yo akeh. Nah kabeh cara sing dilakoni wong iku biasane yo karek kebutuhan pikirane maeng sing sekirane iso dadekno pikirane maeng anteng ambek iso lali kato perkoro sing ngaboti pikirane maeng. Masio iku butohno biaya gede tapi nag ioku iso ngilangkno perkoro sing ngaboti pikirane yo biasane yo dilakoni lah, sing penting perkoro iku ora sing negative utowo sing elek-elek. Nah nak jarene koncoku yo cukup ngelakoni perkoro sing sekirane iso ngelalekno pikiranmu ambek perkoro iku maeng wes cukup.


Onok akeh banget aktivitas bermanfaat sing isok dilakoni pas lagi nganggur. Salah sijine sinau boso asing. Sinau boso asing iku gak seangel iku, opo maneh saiki wes akeh banget media pembelajaran sing gampang banget digolek dan gratis. Onok beberapa hal sing kudu dipahami nek kate sinau belajar boso asing. Pertama, ndelok disik Bahasa iku nganggo aksara sing podo ambek bosone awak dewe opo bedo. Misal, boso Indonesia nganggo alfabet abc, boso jowo nduwe aksara jowo, terus bahasa korea sing nganggo hangul. Nah nek bedo, berarti awak dewe kudu menguasai aksarane disik baru isok sinau boso asing iku luwe mendalam, gak isok langsungan ngono ae. Hal iki yo gawe mempermudah pembelajaran boso asing dan luwe maksimal dikuasai.


Jaman saiki, ning Indonesia wis akeh sing mulai pinter nggawe gim. Salah siji gim sing paling apik lan diadaptasi ning film yaiku Dread Out. Gim iki nyeritakake babagan setan ning sekolah lan uga misteri ning apartemen sing kudu dipecahake sekelompok bocah enom. Nanging gim iki sempet ora aktif amarga isih akeh kekurangane. Kamangka, Dread Out iki digawe seri anyare yaiku Dread Out 2. Gim iki malah dadi pecut kanggo para bocah enom kanggo nggawe karya sing luwih apik. Rampung gim iki, akeh gim Indonesia sing mulai diproduksi. Kamangka, ayo para pemain gim melu dolanan iki kanggo majukake teknologi gim saka Indonesia.


Lagu daerah asal Banjar, Kalimantan Selatan yaiku sing Ampar-ampar pisang ancene lagune bocah-bocah cilik sing senengane dolanan. Nah lagu iki iso jelasno kebiasaane wong kono nag jaman sakmono. Dadi sing jenenge lagu daerah iku ora kenek ditinggalno soale iku termasuk lagu sing iso jelasno kebudayaan ambek kebiasaan masyarakat sing ono nang kono. Mangkane iki dadi alasan lapooh dinas kebudayaan ngongkon jogo warisane budaya sing ancene duwe nilai penting kanggo jogo identitas negoro iki. Sak liyane iku teko lagu iku maeng generasi-generasi sing bakal nerusno iku iso ngerti kebiasaane nenek moyang jaman biyen. Mangkane lagu daerah yo perlu dikenalno nang generasi muda.


Aku tau dolan nag daerah magetan, nag kono akeh panggonana wisata apik-apik, tapi panggonan sing paling apik ambek sing paling tak ilingi sampek saiki yaiki sing metik stroberi-ne. Wisata metik stoberi iku sing dadi kenangan paling apik, soale nag kono aku yo oleh ilmu barang. Dadi metik strobery iku ora angger metik, tapi kudu ngerti endi sing rasane enak ambek ora. Dadi nag panggonan kono maeng diulangi ambek sing jogo cara-ne milih endi strobery sing enak apik sing durung mateng. Mangkane ilmu iku sing garai aku sampek kelingan sampek saiki soale oleh ilmu maeng sing ora bakal nemu nang panggonan liyane.


Bapakku guru pencak silat, kamangka kuwi adhiku uga seneng latihan pencak silat. Wiwit cilik, adhiku wis melu latihan fisik kaya mlayu, mlaku adoh, lan latihan sing isih entheng. Banjur pas SD mulai melu latihan sing rada abot lan dadi atlet pas SMP. Adhiku wis seneng melu lomba wiwit SMP lan wis oleh emas kanthi tingkat nasional. Nanging adhiku perjuangane ya mesti abot amarga kudu latihan saben dino kanthi tetangisan amarga awake lara kabeh. Nanging bayarane kuwi mesti ana lan marai adhiku saiki dadi salah siji siswa berprestasi ning sekolahe. Kanthi SMA ya isih melu pencak silat. Kamangka adhiku iki bisa ketampa ning kampus jalur prestasi.


Olahraga sing ora kalah ekstrem yaiku numpak motor trail utawa jump-hill. Motor kanggo olahraga iki uga khusus lan dudu tipe motor sing dinggo saben dinane uga dudu tipe motor kanggo balapan. Motor sing dibutuhake yaiku motor sing khusus kanggo trail lan kudu pas ukurane karo awak dhewe ben ora gampang tiba lan kudu imbang. Akeh banget sing kudu digatekake ning olahrada iki. Sing paling penting yaiku mbentuk tim modifikasi motor sak durunge kompetisi ben motor kerjane bisa maksimal. Banjur nggawe helm lan klambi pelindung sing standar uga kudu dilakoni amarga medan olahraga motor iki bahaya lan bisa marai tatu lan cedera.


Jaman saiki, wong mulai sadar yen COVID-19 mulai mudhun lan wis mulai bisa kegiyatan ning njaba omah lan liburan. Akeh paket wisata sing nawarake fasilitas nganggo protokol kesehatan. Nanging ya kudu tetep waspada amarga virus kuwi cilik lan isih bisa mutasi. Salah sawijine njaga karesikane awak. Yen liburan, aja lali nggawa piranti kaya klambi ganti, piranti adus sing lengkap, anduk pribadi, lan obat-obatan. Aja lali nganggo masker yen ana ning panggon keramean. Uga sing kudu diwaspadai angkutan umum. Sing wajib dilakoni ya nggawa hand sanitizer kanggo ngeresiki tangan. Yen ana rencangan mangan ning njaba, uga aja lali nggawa alat makan pribadi kanggo ngurangi risiko penyakit.


Cumi-cumi kuwi jenis panganan laut sing angel-angel gampang dimasak amarga teksture beda karo jenis iwak lan kewan laut liyane. Cumi duwe siri khas mangsi ireng sing kadang angel diresiki amarga ambune amis lan ning ora seger, bakalan ngerusak rasa cumi iki. Ning restoran cino, cumi iki dipangan tanpa nganggo mangsi irenge. Cara ngresiki tinta ireng iki kaping pisan, pisahke awak cumi lan ndase amarga mangsi iki akeh ana ning ndase. Kaping pindho, ndas cumi iki diumbah ning isor pancuran banyu kanggo nemokake kantong mangsine. Kaping telu, kantong mangsi kuwi bisa dibuwang nanging ya kudu tetep nggatekake apa ana bagian liyane sing kesisa.


Daerah Manado kondang daharan saking segaranipun. Nanging, Manado ugi gadhah daharan sehat ingkang bahanipun saking sayur-sayuran. Asma daharan menika Tinutuan utawi bubur Manado. Tinutuan didamel saking waluh jene, bayem, jagung, kaliyan kemangi. Bahan-bahan menika dibumboni mrica kaliyan bawang putih. Lumrahipun bubur Manado didahar kaliyan iwak asin lan sambel roa khas Manado. Wonten bahasa Manado, tinutuan gadhah artos campur aduk. Kandungan gizi daharan menika boten kalah ketimbang daharan sanes saking sayuran, kayata gado-gado lan pecel. Tinutuan gadhah kandungan protein, vitamin A, karbohidrat, lan serat. Pramila, bubur khas Manado menika saged dados variasi daharan nalika diet supados boten bosen kaliyan daharan diet ingkang lumrahipun.


Komunikasi kui kunci seko hubungan sing langgen. Ora ono wong sing ngejalin hubungan sing suwe nanging ora duwe komunikasi sing apik. Sak walike, pasangan sing umure cendek kui biasane duwe komunikasi sing elek. Komunikasi neng kene maksude kemampuan masing-masing wong kui kanggo ngomongke opo sing dheweke pengen, opo sing dheweke pengen kanggo dheweke dewe lan sing dipengeni seko pasangan. Ora kabeh kepenginane kui podo. Mesthi ono beberapa sing ora cocok. Neng kene ujiane, sak ben wong neng hubungan kui kudu midunke egone. Supoyo kabeh ngeroso penak. Yen dheweke ora iso tekan ekpetasi pasangane, dheweke kudu ngomong. Supoyo pasangane uga ngerti kemampuane dhewe kui tekan sepiro.


Pas aku wingi online nang gazebo kampus, aku petuk ambek koncoku terus deke cerito nag saiki deke duwe masalah ambek dulure sing nilep duweke padahal duwite iku ate gawe bayar semester iki. Deke bingung golek duwet nang endi, tapi bocahe iku ora srengen nang dulure maeng soale bocahe ngerti masio bocahe ngamuk duwite ora bakal balik. Mari ngunu gak suwe koncoku sing sijine sing duwe warung penyetan iku teko terus deke lagi butuh konco gawe ngewangi nag warung terus koncoku sijine maeng. Akhire melok deke. Nah cerito nginiki asline wes gelek kedaden sak bendinone nag urip iki, mboh iku kedaden karo dulure, karo koncone, utowo ambek bojone. Intine teko cerito iku maeng awak dewek iku kudu sabar soale bakal  ono sing ganteni. Nah iki podo karo perintah agama sing ancene dikongkon sabar nag ngadepi masalah opo ae solae ambek sabar iku maeng bakal ono pitolong.


Nyepake dana darurat kui penting. Soale saiki, donyo berkembang cepet banget lan awak dhewe ora iso ngepredikso opo sing bakal kedadean neng masa depan. Carane nyepake dana darurat kui akeh banget, nanging ono beberapa coro sing iso awak dhewe lakoke. Sing kesiji, awak dhewe langsung nyisihke duwit tabungan seko penghasilane dhewe. Tabungan kui awak dhewe anggep koyo pengeluaran. Nanging bedone, duwit langsung awak dhewe simpen neng bak. Sing keloro, awak dhewe iso golek duwit sing luwih okeh liwat gawean sampingan. Sing ketelu, awak dhewe iso ngelakoke investasi janka panjang utowo awak dhewe uga iso gawe asuransi sing awak dhewe butuhke, iso pekerjaan, kesehatan lan pendidikan.


Kabeh wong sing tau urip nang duwur gunung mesti ngarani nag urip nang duruwur gunung iku ora gampang, soale nang dukur gunung iku asli alam liar sing ancene kudu dadi koncone wong iku maeng. Nah anjurane wong sing wes tau urip nang duwur gunung iku maeng, nag urip nang dukur gunung iku akeh persiapane awit teko logistik utowo panganan kudu temen-temen disiapno, mari ngunu peralatan kanggo kesehatan koyok contone obat-obatan iku yo kudu pas, ambek pakean sing digowo yo kudu sing kandel-kandel ben ora loro kabeh awake polahe kademen. Nah anjuran iku maeng anjene biasane dilakoni karo bocah-bocah sing ancene mungga gunung.


Jogja sampun kondang kaliyan daharanipun ingkang cenderung manis. Kathah tiyang saking jawi Jogja namung ngertos gudeg dados daharan khas Jogja. Padahal, wonten daharan sanes ingkang raosipun boten sami manis kaliyan gudeg. Jogja gadhah janganan khas ingkang boten wonten ing panggonanipun sanes, inggih punika jangan brongkos.Jangan menika dipundamel saking daging lembu, tahu, tempe, kacang tolo kaliyan santen. Raosipun boten manis sanget, wonten gurihipun saking santen kaliyan daging. Werninipun kuah brongkos cemeng amargi dicampur kaliyan kluwek. Brongkos Handayani ingkang cerak kaliyan Kraton punika sampun sadeyan puluhan warsa. Wiwit warsa 1975, warung menika sadeyan brongkos kaliyan daharan sanesipun. Raosipun eca, kebukti saking tesih bertahanipun warung brongkos Handayani tekan sakmenika.


Akeh wong sing ora ngerti lan ora bisa ngolah kembang turi. Kembang turi kuwi ya kembang sing ana ning jenis wit kacang-kacangan. Kembang iki salah sijine jenis kembang sing iso dipangan nggo lalapan. Kembange warna putih utawa abang jambon. kembang turi sing enak kuwi ya sing warna putih amarga ora sepira pait. Biyasane kembang turi dicampurake ning pecel utawa dimasak oseng-oseng kaya kangkung. Rasane sepet pait tapi enak. Kembang iki kasiyate akeh, salah sijine kanggo ngedhukno darah tinggi. Kembang turi iki iso ditandur ning daerah panas utawa adhem. Bentuke kaya wulan sabit. Njerone ono benang sari werno putih sing kudu diilangi yen arep dimasak ben ora pahit.


Joni wis ngerasakake piye susahe ora nduwe dana darurat. Taun wingi, Joni kena bencana kebakaran omah. Amarga omah kuwi anyar, Joni mung bisa ngandelake asuransi lan garansi saka pengembang. Nanging asuransi kuwi ora nutup amarga ana barang-barag sing melu kobongan kaya barang elektronik. Rampung kebakaran kuwi, Joni bingung amarga rekening sing dinduweni isine tipis banget lan uga ora ana dana cadangan kanggo mbayar elektronik kuwi. Joni saiki ngerti apa fungsine dana darurat kuwi. Banjur pas kabeh wis mbalik normal, Joni mulai ngerancang maneh rencana keuangan sing di nduweni ben ora kebingungan yen ana musibah utawa barang sing kudu dituku dadakan.


Salah siji cara gawe mitigasi bencana iku nyiapno tas siaga bencana. Tas siaga bencana iku tas sing digawe karo masyarakat gawe budhal ninggalno omah pas onok bencana. Semisal onok bencana, uwong iku garek nggowo tas iku tanpa kudu milah milih barang sing kudu digowo maneh. Tujuan nggowo tas siaga bencana iku gawe bertahan urip sak durunge bantuan teko dan gampangno pas evakuasi nang panggon sing luwe aman. Onok akeh barang sing kudu dilebokno nang tas siaga bencana. Mulai teko surat-surat penting, klambi gawe telung dino, panganan sing awet alias tahan lama, banyu ombe, obat-obatan ambek P3K, radio ambek hp, alat bantu penerangan, duit tunai, peluit, masker, ambek perlengkapan adhus.


Food Blogger saiki lagi dibutuhno karo pengusaha masakan. Soale dibutuhno kanggo promosi produk masakan. Food Blogger biasane wong sing nulis utowo bahas nag chanel utowo situse masalah panganan awit teko rasane, regone, ambek panggonan panganan iku maeng. Mangkane sing duwe profesi iku maeng yo bener-bener ngerti rasa ambek citarasa sing diduweni masakan utowo panganan sing bakal dilebokno nag chanel utowo situse. Profesi iku yo duwe keuntungan akeh, opo maneh nag wes bener-bener terkenal, bakal diundang gawe ngicipi panganan nag endi-endi ben panganan iku maeng iso disiarno ambek song sing duwe profesi iku maeng. Mangkane wong sing duwe profesi iku maeng mesti gelek mangan panganan enak ambek dolan nag endi-endi sing ono panganan enake.


Aku arep lali kapan terakhir aku nganggo radio. Yen misale neng mobil kui, durung suwe. Nanging kui wae neng mobile koncoku, dudu neng mobilku dhewe. Sak ilingku, pas aku isih kuliah biyen, sing terakhir nganggo kui ibuku. Nanging radione kui, ora dienggo kanggo ngerungoke siaran radio. Ibuku pas kui nyetel lagu Kahitna seko SD. Yo mungkin, pas jaman-jaman kui, aku ngerungoke radio. Kui niat uga mung iseng wae. Penasaran wae saiki siaran radio isine opo wae. Pas kui, uga TV ku lagi rusak lan pas bosen. Yen tak pikir-pikir meneh, kayake aku ora tau ngurupke radio sing niate bener-bener ngerungoke siaran.


Koncoku wingi ngecak online nang kampus soale jarene ono aplikasi doalanan sing anyar sing pengen dipasang nang laptope. Nah aplikasi iku modele koyok COC ngunu tapi luwih apik. Bocahe iku senenge megilan ambek aplikasi doalanan sing modele koyok ngunu, timbang sing biasa koyok balapan, bal-balan ambek liyane iku jarene ora enak ambe ora seru. Terus pas tak pasang, bocahe jajal maeno ambek buka aplikasi iku tibake apike megilan gambare, terus pemandangan alame yo oleh ora ecek-ecek koyok biasae. Terus nag kono iku yo ono leve-levelan barang dadi angger level iku bedo pemandangan ambek iso gandi pemain terus iso perang barang.


Iki dino kelimo aku neng Yogyakarta, dino terakhir. Isih ono panganan khas Jogja sing isih pengen tak icipi. Panganan sing tak pengeni kui ono neng daerah Bantul. Jenenge sate klatak. Awan mau aku karo konco-koncoku neng Sate Klatak Pak Pong. Awak dhewe nginep neng hotel neng daerah Malioboro. Numpak taxi daring kiro-kiro 30 menitan ongkose kisaran 70 ewu. Tekan kono wes rame banget, ning bejone isih entuk panggon lingguh. Awak dhewe entok panggon sing koyo pendopo. Cah telu iki mesen sate klatak kabeh karo ombene teh anget. Sing marake unik iki, teh neng kene nganggo gulo watu marake suasana deso jowone makin keroso. Ngenteni 30 menit luwih, akhire satene teko. Menurutku lan konco-koncoku, sate iki rasane enak banget. Sak jane koyo sate kambing biasa ning ditambah duduh gule. Iki mbuh mergo rasane pancen enak opo awak dhewe ngelih banget dadi rosone nikamat tenan. Soale awak dhewe durung sarapan barang mau isuk.


Hidroponik yaiku salah siji metode ning budidaya tanduran. Hidroponik iki biasane diterapake kanggo sayuran lan manfaatke nutrisi sing ana ning media banyu. Hidroponik iki dinilai luwih resik lan ora ngguwak limbah pertanian sing akeh. Hidroponik uga ora mbutuhake area sing amba kanggo nandur. Tanduran sing dihasilake saka hidroponik iki uga ora perlu disiram, nanging tetep digateke kesehatan tandurane. Wong sing nandur nganggo hidroponik iki kudu paham yen pemenuhan nutrisi kuwi sing paling penting saka metode iki. Asal mulane hidroponik yaiku amarga pupuk kuwi langka ning manca negara lan uga akeh petani sing kangelan kanggo nggedekake tanduran amarga lahan sing arep mati.


Panganan ubi bakar cilembu iki wis nyebar marang kabeh daerah utamane ning Pulau Jawa. Ubi cilembu iki bedha saka ubi liyane amarga warnane sing kuning terang uga rasane sing legi banget kaya madu. Kamangka arane ubi bakar madu cilembu. Paling enak, ubi iki dipangan pas lagi anget. Ubi bakar iki salah siji panganan tradisional sing pemasarane sukses lan dikenal wong akeh sampe bisa oleh pasar ning supermarket gedhe lan regane bisa dadi larang. Manfaate uga gedhe kanggo wong sing nduwe penyakit maag lan diabetes amarga gulane iki alami. Amarga kuwi, ayo konsumsi panganan khas daerah sing sehat iki ben bisa kenal karo potensi pertanian Cilembu.


Kanggo wong kang sering nyeberang laut nganggo kapal feri, mestine wis paham apa wae sing oleh lan ora oleh dilakokake yen numpak kapal. Salah sawijine tetep lungguh ning jero mobil utawa bis sing diparkir ning kapal bagian isor. Amarga udara panas lan kurang oksigen, wong kang isih ana ning jero mobil iki bisa kentekan ambegan. Mulane kuwi, yen ning jero kapal, ana petugas sing ngeceki penumpang wis padha munggah apa durung. Suwene perjalanan kadang ora bisa diprediksi, dadi bisa ning jero bis suwi kepanasen. Kaping pindho, kudu ngati-ati yen arep munggah lan mudhun saka kapal amarga andhane cilik banget lan lunyu.


Ngewenehi pupuk kanggo tanduran kuwi pancen wajib ben tanduran ora lesu lan mati. Nanging kadar pupuk iki kudu digatekake amarga ben ora kebuwang menyang sumber banyu. Pupuk iki bisa dadi limbah sing bahaya kanggo lingkungan. Pupuk sisa sing galir ning sumber banyu iki bisa nuwuhake tanduran-tanduran liar sing dadi parasin lan nutupi permukaan banyu kaya kangkung, lumut, lan alga sing bisa nyerep akeh oksigen lan mateni ekositem sing ana ning njero banyu. Senajan pupuk iki alami, petani kudu ngerti sepira jumlah pupuk sing diwenehi. Pupuk sing cukup iki uga bisa nekan jumlah biaya ben ora boros. Kamangka, iwak-iwak bisa mati kurang oksigen.


Saiki akeh hotel sing podo anyar-anyar nag panggonan wisata, soale akeh wong sing teko jobo kota podo dolan adoh. Salah sijine nag kota karanganyar sing duweni pemandangan apik yo akeh bangunan anyar daerah tawang mangu dinggo hotel. Mari ngunu, tibak'e ora hotel tok sing akeh ambek mulai ketok, penginapan cilik-cilik yo akeh sing ketok nag pinggir-pinggir dalam karo fasilitas sak onone soale regane sing ditawakno yo murah meriah. BPS karanganyar nginfokno nag situse nag nang daerahe jumlah Hotel sing mulai ono iku sekitar 164 bangunan , iku lagek sing hotel tok, durung sing liyane koyok penginapane barang. Akehe hotel ambek penginapan iku maeng ancene digawe nyukupi kebutuhane wong sing dolan nang daerah kono ben ora bingung nag ate nginep, mangkane nang pengen dolan daerah karangananyar wes ora bingung golek hotel utowo penginapan soale nang kono akeh hotel ambek penginapan.


Pas aku plesir ana ing Bali, aku beruntung bisa ndelok prosesi upacara Ngaben utawa proses ngobong mayit ning agama Hindu. Apa maneh aku duweni kanca sing asli Hindu lan omahe ing Bali, dadi aku dijak kanggo ndelok proses Ngaben iki supaya ngerti kepiye sih upacara iki. Jarene kancaku nalika mayite sadurunge diobong, bakal ngeliwati akeh proses. Kayata ritual kanggo njaluk ijin ning Dewi Surga, maringono ana upacara kanggo mulihake cacat sing ana ing mayit. Sawise iku ana upacara kanggo ngedusi mayit iku lan akhire diobong. Mayit sing kate diobong iki dideleh ana ing replika bambu sing kasebut Petulangan. Aku seneng banget bisa ndelok langsung upacara iki.


Atlet kui sak durunge tanding kui gaweane latian. Dheweke ngelakoke latian kui kanthi rutin lan disiplin. Sak bin dinone, dheweke duwe target sing kudu dipenuhi. Target kui bakal makin munggah sak ben dino. Kui supoyo dheweke iso ngelakoke usaha sing maksmial pas dino pertandingan. Ora mung kui, dheweke uga kudu jaga asupan gizi. Gizi sing mlebu kui ora oleh kurang uga ora oleh kaluwihen. Gaya hidupe juga diatur selama latian kui. Dheweke ora entuk begadang lan kudu tangi ket isuk. Iki ora gampang opo meneh kanggo atlet sing isih enom. Wong-wong seumuran mungkin iso mangan opo wae sing dipengenke lan turu sewengi opo wae. Nanging, atlet kui kudu ngelatih hawa napsune ben iso menang neng pertandingan.


Saiki Netflix ora mung ngetoke layanan kanggo nonton film wae. Desember 2022 iki, perusahaan kui ngetoke layanan kanggo dolanan gim. Supoyo awak dhewe iso ngedolanke gim iki, ono akeh corone. Nanging sing paling penting, awak dhewe kudu iling yen gim iki mung iso didolanke kanggo wong sing wis langganan Netflix sadurunge. Yen durung, awak dhewe iso langganan disik. Kui mau langkah kesiji ben iso ngedolanke gime. Sing keloro, awak iso ngunduh gime kui seko Play Store utowo App Store. Mengko yen awak dhewe arep ngedolanke gime, awak dhewe bakal ditakoni surel sing awak dhewe enggo kanggo langganan Netflix. Gim-gim kui gim sing mung iso didolanke kanggo pelanggane Netflix, dadi awak dhewe ora duwe coro liyo kanggo ngedolanke gim kui sak liyane langganan Netflix.


Carios rakyat ateges carios ingkang asalipun saking masarakat rikala jaman rumiyin lan mawur kanthi rikat saking gethok tinular ngantos jaman sak menika. Pramila menika sisah sanget bilih madosi pesthine ingkang ndamel carita. Jisnis-jinisipun carios rakyat kaperang dados tiga inggh ta, carios mitos ingkang enten kaitanipun kaliyan padewan. Tuladhanipun Mitos Gunung Pegat, Mitos Gong Kyai Pradah, lsp. Ingkang kapindo carios legenda kang nyariosaken bab ghaib ananging tokoh utamanipun manungsa. Tuladhanipun Legendha Banyuwangi, Legenda Danau Toba, lsp. Ingkang pungkasan carios dongeng ingkang mboten gadhah kaitan kaliyan papan lan wekdal. Tuladhanipun kados Timun Mas, Keong Mas, lsp. Kedah kathah sanget upami dipunsebataken sedaya cariyos rakyat ing Nuswantara. Pramila menika, kedah para sanak nglestantunaken carios-carios punika.


Aku ngeresiki gudang ning omah minggu wingi. Ning tumpukan kerdus, aku nemokake salah siji barang kuno sing wis suwe banget ora dinggo yaiku kamera. Kamera iki wis ana wiwit aku durung lair lan bapak uga wis ngganti kamera iki marang bentuk sing luwih mutakhir. Amarga saiki mulai kodhang maneh, aku jaja njupuk kapera kuwi maneh lan tak resiki. Banjur aku tuku film lan batere ben kamera iki bisa murup maneh. Pas kamera wis tak resiki, tak gawe motret uga isih apik hasile, malah luwih antik amarga ana kerusahan ning saluran cahayane. Nanging kerusakan kuwi malah marai hasil fotone luwih apik kaya editan komputer.


Pas kuliah, aku tau neng Boyolali. Aku neng kota kui mergo ono urusan lomba tari karo sanggarku. Neng kono, aku nginep neng salah siji omah warga. Wong-wong neng kono akeh sing dadi petani. Termasuk sing duwe omah sing dadi panggonku nginep kui. Aku lali jenenge bapak lan ibuke nanging wonge kui ramah banget karo awak dhewe. Pas bengi, aku lan konco-koncoku ngumpul lan ngobrol bareng karo bapake. Dheweke takon-takone awak dhewe lan uga melu certio sing akeh. Bapake iki petani lombok. Sak liyane, bako taneman sing akeh ditandur neng kono kui lombok. Bapake certio yen durung suwe pas wektu kui akeh petani sing lomboke podo dicolongi. Akhire, petani-petani neng kono sak ben bengi podo gentian jogo. Supoyo lomboke ora pada ilang meneh.


Ing jaman kang sarwa praktis iki, pamanggihe saben wong mesthi kepengin kabeh gaweyan kuwi bisa ditandani kanthi praktis lan ora ribet. Klebu nalika masak ana dapur. Ana salah siji piranti masak kang miturutku migunani banget kanggo masak padintenan, kang porsine cukup kanggo sakeluarga. Alat mau arane chopper. Duwe wadah kang kapetung gedhe lan jembar, ing sajeroning chopper ana mata pisau kang dianggo nyacah bahan makanan. Gunane ya akeh, ora mung nyacah wae, bisa dianggo ngethok kasar bawang-bawangan, nyincang daging, nggiling daging, nyampur maneka warna bumbu pawon nganti alus dadi siji. Yen kowe jinis wong kang seneng coba-coba resep, mbok menawa bisa wiwit tuku chopper dhisik, amarga kanyata migunani banget.


Jakarta Selatan iku dadi pusate hotel bintang lima. Onok akeh banget hotel bintang lima sing isok mbok pilih nang daerah iku. Salah sijine iku Amos Cozy Hotal & Convention Hall. Hotel siji iki onok nang jalan Melawai Raya, Jakarta Selatan. Fasilitas gak usah diragukno, hotel bintang lima nang ndi ae selalu nyediakno fasilitas premium sing wes terjamin, dadi awakmu bakal puas nginep nang kono. Nek awakmu pingin nginep nang kene, tutono rute iki. Mudun teko MRT Blok M BCA, awakmu mlaku dan njupuk jalur kidul ndek jalan Panglima Polim. Mlakuo sampe nemu gang jalan Melawai Raya. Nek wes nemu, belok ngiwo dan terus ae mlaku. Engkok hotele onok nang kiwo dalan.


Kepinteran nabi Yusuf kui ora iso dianggep sepele. Salah siji alasane kui, iso didelok pas dheweke neng kunjara. Dheweke iso ngewoco arti mimpine rong wong sing uga neng kunjara kui. Salah sijine kui bakal mati, sijine dadi pelayan neng kerajaan. Kemampuane Yusuf neng ngewoco mimpi kui uga diakoni raja Mesir. Raja ngimpike delok 7 sapi lemu dipangan 7 sapi sing kuru uga 7 batang gandum ijo lan 7 batang gandum kering. Pelayane kui ngundang Yusuf kanggo ngartike mimpi raja Mesir kui. Mergo dheweke iso gawe tafsir seko mimpi kui. Yusuf didadike pejabat neng negeri kui. Iki juga buktike yen Nabi Yusuf kui wong pinter sing iso dipercoyo.


Pas liwat dalan daerah perbatasan magetan-karanganyar (gunung lawu), uwakeh panggonan wisata sing lagek dibangun. Mari ngunu, akeh warung-warung sing wes podo manggon nag kono tapi akeh sing podo tutup terus magrak sampek ambruk barang yo ono. Terus dalane yo ombok ambek enak ora ono jeglongane. Tapi nag kabute medun ora ketok blas. Nag jarene koncoku sing wes tau mrono. Nag daerah gunung lawu iku ancene gelek ono kabut nag sekitar jam 10 esok sampek jam 2 awan ambek jam 4an sore sampek jam 6an magrib. Terus koncoku ngomong, nag lewat daerah kono pas kabut kon alun-alun ae soale akeh sing kecelakaan polahe nag daerah kono lampune ora makan. Sak jane lampu dalan yo ono tapi kurang padang dadine nag pas kabut utowo bengi ora iso padang.